Časopis Industrija :: VODIČ ZA BEZBEDAN RAD SA KOLABORATIVNIM ROBOTIMA\n27.03.2020 Komentari: 0\nPopularnost kolaborativnih robota, napravljenih sa ciljem da pomognu ljudima u određenim zadacima, u stalnom je porastu. Tokom proteklih 20 godina došlo je do značajne promene ne samo u načinu na koji se primenjuju, već i u tome ko ih primenjuje.\nUz širok opseg potencijalne primene, od obrade metala i ambalaže do distributivnih i automobilskih delova, kolaborativni roboti brzo postaju popularna investicija za proizvodne linije koje mogu biti efikasnije automatizacijom, ali koje još uvek zahtevaju prisustvo radnika. Kako njihova potražnja raste, tako se javlja i potreba da se radna snaga pripremi za bezbedan i efikasan rad sa robotima.\nOliver Selbi, prodajni inženjer u britanskom ogranku FANUC-a, podelio je svoje savete za najbolju praksu.\nPre nego što definišete kolaborativnog robota, moraćete da sprovedete kompletnu procenu rizika procesa ili primene. Time će se utvrditi da li su postojeći automatizovani procesi kompatibilni sa nekim kolaborativnim robotom. Neke primene neće biti moguće zbog njihovih inherentnih rizika.\nNa primer, proces koji podrazumeva pomeranje opasnog predmeta, poput nekog oštrog, teškog ili nestabilnog, ne bi bio pogodan za kolaborativnu automatizaciju zbog opasnosti koje bi postojale za radnika.\nPostupak CE označavanja uvek treba uzeti kao standardan za bilo koju integraciju robotskog sistema. Na ovaj način se može utvrditi da li je za taj sistem urađena adekvatna provera, procena rizika iodobrenje, pre nego što se preda kupcu.\nUkoliko niste sigurni, pitajte proizvođača ili kompaniju koja radi integraciju da potvrdi ispravnost navedenog. Imajte u vidu da, pored toga što svi industrijski roboti treba da se pridržavaju standarda ISO 10218-1, kolaborativni roboti treba da se pridržavaju i svih, ilidelova standarda ISO/TS 15066, u zavisnosti od njihovih specifikacija.\nNe zaboravite da je uvek važno proveriti kompatibilnost određenog kolaborativnog robota sa vašom primenom. Ako niste sigurni, obratite se proizvođaču.\nTokom inicijalne procene rizika, proizvođači ili kompanije koje rade integraciju takođe će odrediti koji dodatni bezbednosni sistemi će vam biti potrebni. Na primer, ako proces uključuje pomeranje predmeta na kome se radi, a koji može izazvati povredu ako se ispusti, treba instalirati redundantne sisteme kako bi se delovi održali na griperima ukoliko se vazdušni sistem pokvari.\nOstali sistemi obuhvataju podne skenere, svetlosne branike i specijalizovane alate sa senzorima na dodir.\nObučite tim o rizicima...\nNijedan zaposleni ne treba da radi sa kolaborativnim robotom, ili da ga koristi, dok ne prođe obuku o bezbednom rukovanju i osnovnom programiranju. Svaki zaposleni treba da bude svestan svih rizika i znati kako da ih ublaži. Obuku obično organizuje proizvođač ili kompanija koja radi integraciju. Većina njih pruža i dodatne kurseve obuke, da bi razvijala kompetencije zaposlenog kako se povećava upotreba automatizovanog sistema.\n...kao i svim benefitima\nVećini zaposlenih može biti odbojno da radi sa kolaborativnim robotom, doživljavajući ih kao pretnju ili po njihovu bezbednost ili sigurnost posla. Direktori, menadžeri i vođe timova treba da se postaraju da svako shvati vrednost benefita od uvođenjakolaborativnog robota.\nTi benefiti uključuju smanjeno radno opterećenje, manji rizik od povreda usled ponavljanja pokreta ili podizanja teškog, veće zadovoljstvo u radu, bolje radne uslove i lakše procese.\nNajzad, kolaborativni robot povećava efikasnost i produktivnost oslobađajući zaposlene da se bave zadacima više vrednosti. Takođe, povećava se poslovni potencijal i profitna marža, iz čega proističu bolji uslovi rada, veće plate i više podsticaja za zaposlene.\nJoš uvek niste sigurni? Porazgovarajte sa stručnjakom\nVećina firmi, naročito mala i srednja preduzeća, nerado usvaja automatizovane tehnologije jer se brinu da nisu dovoljno vešti ili da nemaju dovoljno kapaciteta da ih savladaju.\nZapravo, relativno je lako programirati osnovne zadatke nakon inicijalne obuke. U radu sa stručnjakom možete dobiti i dodatnu podršku, savet i mogućnosti za obuku, kad god vam zatreba.\nZa više informacija o kolaborativnim robotima FANUC-A, posetite www.fanuc.rs\nFANUC je vodeći svetski proizvođač za rešenja u fabričkoj automatizaciji koristeći sisteme za numeričko upravljanje (CNC).\nSa sedištem u podnožju planine Fudži u Japanu, FANUC je specijalizovan za razvoj i proizvodnju fabričkih robota i automatizacije, uključujući žičane EDM mašine (ROBOCUT), mašine za glodanje/glodalice velikih brzina (ROBODRILL) i mašine za brizganje (ROBOSHOT). Trenutno više od 400.000 robota FANUC radi širom sveta.\nNa osnovu istraživanja u trajanju od preko 60 godina, CNC sistemi FANUC-a omogućavaju proizvođačima da maksimalno povećaju produktivnost, istovremeno svodeći vreme zastoja na najmanju meru. Svi sistemi FANUC-a nude visoku pouzdanost, snagu, kontrolu i preciznost.\nTakođe, opremljeni su inteligentnim sistemima za upravljanje energijom koji pružaju optimalni performans koristeći najmanje energije.\nFANUC je globalni lider u proizvodnji CNC sistema, sa 65% tržišnog učešća u globalnom CNC sektoru.\nZa više informacija o FANUC-u ili o njihovim aktuelnim proizvodima, posetite: www.fanuc.rs


ZAKON O PORESKOM POSTUPKU I PORESKOJ ADMINISTRACIJI: Dok su u poreskoj kontroli, firme ne mogu da se ugase, izbrišu, promene status, zamene osnivača, člana, ime, pa ni sedište poslovanja. Ista ograničenja važe i one kojima je privremeno oduzet PIB\nPoreznici su tokom poslednjih dana nastavili kontrole firmi i preduzetnika, pa su mnogim vlasnicima preduzeća - vezali ruke. Novim Zakonom o poreskom postupku i poreskoj administraciji ("Sl. glasnik RS", br. 80/2002, 84/2002 - ispr., 23/2003 - ispr., 70/2003, 55/2004, 61/2005, 85/2005 - dr. zakon, 62/2006 - dr. zakon, 63/2006 - ispr. dr. zakona, 61/2007, 20/2009, 72/2009 - dr. zakon, 53/2010, 101/2011, 2/2012 - ispr., 93/2012, 47/2013, 108/2013, 68/2014, 105/2014, 91/2015 - autentično tumačenje, 112/2015, 15/2016, 108/2016 i 30/2018 - dalje: Zakon), preduzeća, dok su pod "lupom" poreznika, ne mogu da se ugase, izbrišu, promene status, zamene osnivača, člana, ime, pa ni sedište poslovanja. Ista ograničenja važe i za sve kojima je iz nekog razloga privremeno oduzet poreski identifikacioni broj PIB.\nAgencija za privredne registre poslednjih dana je u Centralnu evidenciju privremenih ograničenja upisala čak 30.000 novih mera, a većina se odnosi na poreske kontrole. Sve dok poreznici ne obaveste APR da su završili sa kontrolom, preduzeća ne mogu da menjaju podatke u registru privrednih subjekata.\n- APR elektronskim putem obaveštava Poresku upravu o izvršenom upisu u Registar privrednih subjekata podataka o osnivanju, povezivanju i prestanku privrednog subjekta, statusne i promene oblika organizovanja subjekta, u vezi sa stečajnim postupkom, kao i drugih podataka od značaja za pravni promet - navode u Agenciji za privredne registre.\n- Pored toga, APR elektronski šalje Poreskoj upravi podatke o promeni osnivača, oblika organizovanja, naziva, delatnosti, visine osnovnog uloga i mesta sedišta, kao i o drugim promenama od značaja za utvrđivanje poreza. Privredni subjekat, s druge strane, ne može da se briše iz Registra privrednih subjekata niti može da registruje statusne i druge promene u periodu od dobijanja obaveštenja Poreske uprave da će se kod privrednog subjekta vršiti poreska kontrola.\nJedino što Agencija za privredne registre može da radi i u periodu poreske kontrole i u slučaju privremenog oduzimanja PIB-a je promena podataka u vezi s obavljanjem delatnosti preduzetnika u slučajevima određivanja, odnosno promene poslovođe preduzetnika.\nU Centralnu evidenciju ograničenja prava se "ulazi" zbog, između ostalog, zabrane obavljanja delatnosti, zabrana raspolaganja novcem, zabrana vršenja dužnosti, zabrana raspolaganja udelima, sankcije poreskih i drugih inspektora, kao i oduzimanja licenci.\nIzvor: Vebsajt Novosti, S. B., 09.05.2018.


Vesti online / Vesti / Svet / Savetnik u Trampovom timu priznao sastanak s Rusima\nSavetnik u predsedničkoj kampanji Donalda Trampa Karter Pejdž priznao je da se sastao sa zvaničnicima ruske vlade 2016. To piše "Njujork tajms" pozivajući se na njegovo svedočenje pred odborom Kongresa.\nDonald Tramp ne može nikome da veruje\nBivši oficir Američke ratne mornarice i investicioni bankar koji je bio savetnik za spoljnu politiku u Trampovoj kampanji, prethodno je negirao ili zaobilazio odgovor na pitanja "Njujork tajmsa" da li se sastao sa ruskim zvaničnicima, prenosi AFP.\nOvakav razvoj događaja usledio je nekoliko dana nakon što su šef Trampove kampanje Pol Manafort i njegovi saradnici smešteni u kućni pritvor na osnovu optužbi za pranje novca koje je povezano sa istragom specijalnog istražitelja Roberta Mjulera o eventualnim vezama Trampovog izbornog tima sa Rusijom.\nUbrzo nakon njegovog puta u julu 2016, Pejdž je "poslao i-mejl na adresu najmanje jednog pomoćnika u Trampovoj kampanji opisujući svoje utiske nakon susreta sa zvaničnicima ruske vlade, zakonodavcima i biznismenima", piše "Njujork tajms" pozivajući se na navode osobe upoznate sa sadržajem poruke.\nPejdž je kasnije potvrdio za njujorški dnevnik da jeste bio na sastancima, a za CNN je rekao da je među onima sa kojima se sastao bio zamenik ruskog premijera Arkadij Dvorkovič.\nMeđutim, kako se navodi, on je umanjio značaj tih sastanaka rekavši za list da je "imao veoma kratak razgovor sa nekoliko ljudi".\nSVET Tramp upozorio "13 ljutih demokrata" koji love "ruske veštice": Samo čekajte\nSVET Tramp: Da li radim za Rusiju - najuvredljivije pitanje ikada


Predstavljen standard MEST ISO 20400, Održive nabavke - Smjernice\nPhoto credit: PR Centar\nPredstavnica Unije poslodavaca Crne Gore (UPCG) i članica Tehničkog komiteta Instituta za standardizaciju Crne Gore ISME/TK 007 Zvezdana Oluić, učestvovala je na okruglom stolu “Održive nabavke – Uloga standard u postizanju održivog razvoja”, koji je organizovao Institut za standardizaciju Crne Gore u saradnji sa Upravom za javne nabavke Crne Gore.\nDogađaj je imao za cilj da domaćoj javnosti i svim zainteresovanim stranama predstavi najnoviji standard MEST ISO 20400, Održive nabavke – Smjernice.\nStandard MEST ISO 20400, koji je preveo Tehnički komitet ISME/TK 007: Društvena odgovornost, usmjeren je ka organizacijama svih veličina u javnom i privatnom sektoru, jer se primjenjuje na skoro svaku odluku onabavci I korisno je sredstvo za jačanje produktivnosti, optimizaciju troškova i podsticanje inovacija na tržištu.\nZaključci okruglog stola su u prilogu, a u nastavku slijedi informacija koju je o ovom događaju objavio PR Centar, pod naslovom “Primjena standarda MEST ISO 20400 vodi Crnu Goru u budućnost”.\nStandard MEST ISO 20400, koji definiše principe održivih nabavki, vodi Crnu Goru u budućnost, a njegova primjena dovodi do povećanja produktivnosti, optimizacije troškova i podsticanja inovacija na tržištu.\nTo je ocijenila predsjednica Tehničkog komiteta ISME/TK 007: Društvena odgovornost, Bosiljka Vuković-Simonović, na okruglom stolu “Održive nabavke -Uloga i standardi u postizanju održivog razvoja”, koji je organizovao Institut za standardizaciju Crne Gore u saradnji sa Upravom za javne nabavke Crne Gore.\nVuković-Simonović je istakla da je IS0 20400, koji je posvećen smjernicama za održive nabavke, prvi globalni međunarodni standard za održive nabavke.\n„Njegov cilj je da, svim organizacijama, pomogne da isplaniraju i sprovedu nabavke uz sve poštovanje kriterijuma održivosti. Ovo je standard koji je namijenjen svim organizacijama, bez obzira na veličinu, sektor i lokaciju. Mi ne govorimo samo o javnim nabavkama, o nabavkama, koje rade privredna društva. Govorimo o nabavkama koje su podjednako tiču civilnog sektora. Sve što nabavljamo podliježe ovom standardu“, objasnila je Vuković-Simonović.\nOna je istakla da standard nije namijenjen samo onome ko sprovodi proces nabavke, već je, kako je pojasnila, namijenjen i svima onima na koje proces nabavki utiče.\nOdržive nabavke predstavljaju, kako je Vuković-Simonović pojasnila, proces donošenja odluka o kupovini, koja zadovoljava potrebe organizacije za robom, radovima i uslugama na način koji, kako je dodala, koristi ne samo toj organizaciji već i društvu kao cjelini, uz minimiziranje uticaja na životnu sredinu.\n„Do sada se isključivo gledala mogućnost da se dobije proizvod, roba, usluga, zadovoljavajućeg kvaliteta, ali je prioritet bio na cijeni. Međutim, ono što nam koncept održivih nabavki govori je da taj kratkoročni efekat, možda trenutno najpovoljnije cijene, dugoročno nije nešto što garantuje profitabilnost, konkurentnost ili samu efikasnost procesa nabavki“, rekla je Vuković-Simonović.\nOna je istakla da kupci danas sve više traže održivost i da sve više traže da proizvodi i usluge koje koriste i kupuju budu u skladu sa onim što su globalni standardi „kojima svi težimo, a to je postizanje ciljeva održivog razvoja i održivosti“.\n„Danas kupac polako počinje da mijenja svijest i kada uđe u prodavnicu, mimo cijene razmišlja o tome kakav je taj proizvod, odakle je došao, ko ga je pripremao, koja prava su ispoštovana, da li je životna sredina zagađena prilikom pravljenja toga proizvoda“, pojasnila Vuković-Simonović.\nISO 20400 je, kako smatra, standard koji Crnu Goru vodi u budućnost.\n„Ukoliko želimo da izađemo na evropsko tržište, ukoliko želimo da izađemo na globalno tržište, ukoliko želimo da Crna Gora bude ravnopravan partner u svim međunarodnom tokovima, mi moramo da razmišljamo o onome što je iznad najjeftinije cijene. Moramo da razmišljamo kako svaka naša aktivnost doprinosi standardima i principima održivog razvoja“, smatra Vuković-Simonović.\nOna je istakla da održive nabavke donose konkurentsku prednost firmi i traže nove načine kako da se ordređena potreba zadovolji na jeftiniji, efikasniji i održiviji način.\n„Preko 60 odsto novca, koji svaka organizacija troši, troši se kroz lanac nabavke. Mi ne možemo da govorimo o firmi ili organizaciji da posluje na održiv način, ukoliko ta ista firma ne vodi računa o kompletnom procesu i načinu na koji je proizvod proizveden“, kazala je Vuković-Simonović.\nOna je objasnila da su kompletne održive nabavke specifične za svaku organizaciju i za svaku državu.\n„Tako da, je u definisanju toga šta su održive nabavke za svakoga od nas, jako bitno da se pođe od ciljeva svake organizacije, da se vidi u kom dijelu poslovanja može da se, kroz inkorporiranje principa održivosti, poveća učinkovitost i finalni efekat na samu zajednicu“, kazala je Vuković-Simonović.\nStandard ISO 20400, kako smatra, pomaže da održivost bude integrisana u već postojeće upravljačko rješenje.\n„Ne može se preko noći postati organizacija, koja može da se bavi održivim nabavkama. Ideja ovog standarda nije da napravi dodatne namete, da oteža poslovanje privredi, javnom sektoru ili civilnom sektoru. Ideja ovog standarda je da pomogne svakoj organizaciji da napravi dugoročnu viziju i da polako segment po segment inkorporiše tako da jednog dana firma može mnogo bolje da posluje, da ostvaruje profitabilnije rezultate“, istakla je Vuković-Simonović.\nOna je navela da primjena standarda MEST ISO 20400 dovodi do povećanja produktivnosti, optimizacije troškova, podsticanja inovacija na tržištu.\n„Na globalnom nivou govorimo o pozitivnom uticaju na društvo i ekonomiju, podsticanju drugih na održive nabavke, smanjenju uticaja na životnu sredinu, doprinosu rješavanju pitanjima ljudskih prava, upravljanju odnosa sa dobavljačima, kao i poboljšanju komunikacije između izvvođača radova i interesnih strana“, navela je Vuković-Simonović.\nDirektor Uprave za javne nabavke Crne Gore, Mersad Mujević, kazao je da bez standarada i adekvatnog odgovora za robu, usluge i radove, koji će se izvoziti iz Crne Gore, „ne možete biti konkurentni na tom tržištu“.\n„Građani nam povjeravaju skoro 20 odsto bruto društvenog proizvoda (BDP). I ako nemamo čvrste temelje i čvrsta pravila na kojima se zasnivaju javne nabavke, onda dolazimo u ozbiljan problem“, naveo je Mujević.\nReformom evropskih direktiva postavljaju se aspkekti gdje, kako je rekao, Crna Gora mora da pronađe ravnotežu koja treba da ima ekonomski, socijalni i ekološki aspekt za nabavku roba, radova i usluga.\n„Ako tu ravnotežu ne pronađe, onda ulazimo u ozbiljne probleme. Ne možemo uvoditi inovacije, ako nemamo standarde, ako nemamo korektnu podršku sa aspekta održivog zakonodavnog okvira. Kao korisnici javnih fondova iz portfelja evropskih fonodava, ne možemo se igrati i ne možemo imati rizike u tom dijelu, ako nemamo stabilno zakonodavstvo“, smatra Mujević.\nOn je kazao da novi zakonodavni okvir, koji podstiče održive javne nabavke, uvodi princip horizontalne klauzule.\n„Ta horizontalna klauzula u suštini znači da naručilac može tenderskom dokumentacijom predvidjeti da će isključiti određeni privredni subjekat iz postupka javne nabavke, ako utvrdi da je prekršio obaveze zaštite životne sredine, ako je prekršio obaveze iz socijalnog prava, radnog prava, uključujući i obaveze po osnovu kolektivnog ugovora. To je fundamentalna karakteristika novog Zakona, kada je riječ o održivim javnim nabavkama“, objasnio je Mujević.\nPomoćnik direktora u Institutu za standardizaciju Crne Gore, Marko Šaranović, kazao je da crnogorski standard MEST ISO 20400 definiše principe održivih nabavki, kao i da, kako je dodao, uključuje transparentnost, odgovornost i poštovanje ljudskih prava.\n„Takođe, ima i etičnost u poslovanju. To su jako bitne kategorije, posebno za današnje moderno poslovanje. Takođe, naglašavaju se neki ključni faktori koji su zasnovani na upravljanju rizikom i određivanju prioriteta“, rekao je Šaranović.\nOn je kazao da je standard dostupan na engleskom i na crnogorskom jeziku, a za dostupnost na crnogorskom jeziku, kako je dodao, zaslužan je Tehnički komitet ISME/TK 007: Društvena odgovornost.\n„Naša zajednička saradnja može rezultirati da standard bude koristan i razumljiv velikom broju ekonomskih operatera, kako ekonomskih tako i onih vanprivrednih, ali da bude koristan i za društvo u cjelini“, ocijenio je Šaranović.\nAgenda [524 kB]\nISO 20400 Održive nabavke [564 kB]\nZaključci sa okruglog stola [217 kB]\nJavni poziv akademskom, privrednom, javnom i civilnom sektoru za popunjavanje online upitnika\nUPCG na sjednici Odbora za rodnu ravnopravnost Skupštine Crne Gore\nSprovesti još mjera u cilju relaksacije privrednog ambijenta\nDažbine su prevelike, potrebna su stvarna, a ne kozmetička rješenja\nOtvoren Centar kompetencija Podgorica\nPredstavljen novi izvještaj UPCG “Analiza parafiskaliteta na lokalnom nivou”


Jeremić sa filantropskim, političkim i poslovnim liderima Kalifornije\nJeremić je govorio o aktuelnim ekonomskim tokovima, društvenim i pitanjima životne sredine, u kontekstu savremenih globalnih kretanja.\nDelegacija CIRSD na Godišnjoj skupštini BSCSIF\nVuk Jeremić, kao i izvršni direktor i viši savetnik CIRSD-a Zdravko Ponoš i Damjan Krnjević Mišković, učestvovali su na zasedanju Godišnje skupštine Međunarodnog fonda za saradnju i partnerstvo Crnomorske i Kaspijske regije\nDogovor za novi koncept održivog razvoja\nGovoreći o održivom razvoju, Jeremić je istakao da se u narednih 500 dana očekuje dogovor svih država u Ujedinjenim nacijama oko novog koncepta održivog razvoja, koji bi trebalo da počne da se ispunjava od 2015. godine.\nJeremić se sastao sa Sergejom Lavrovim\nJeremić i Lavrov razmenili su mišljenja u vezi sa najznačajnijim međunarodnim pitanjima, uključujući krizu u Ukrajini i situaciju na Bliskom istoku\nJeremić održao dva predavanja na Prinston Univerzitetu\nPredsednik Centra za međunarodnu saradnju i održivi razvoj (CIRSD) Vuk Jeremić održao je dva predavanja na Prinston Univerzitetu.\nCIRSD i vodeći turski tink-tenk potpisali sporazum o saradnji\nSporazum o saradnji je potpisan prilikom otvaranja 17. Evroazijskog ekonomskog samita, u organizaciji fondacije „Marmara Group“, u Istanbulu.\nPredavanje Vuka Jeremića u Školi nacionalne odbrane\nU težištu izlaganja bivšeg predsednika Generalne skupštine Ujedinjenih nacija bilo je stanje međunarodnih odnosa na početku 2014. godine i perspektive razvoja najvažnijih procesa u svetu.\nDelegacija CIRSD u Abu Dabiju o održivom razvoju\nDelegacija CIRSD-a završila je danas ucešće na "Nedelji održivog razvoja" u Abu Dabiju, velikoj medjunarodnoj konferenciji\nCIRSD organizator medjunarodne konferencije o Bliskom istoku u Hong Kongu\nCentar za medjunarodnu saradnju i održivi razvoj (CIRSD) održao je danas u Hong Kongu prvi zajednički sastanak Izvršnog i Savetodavnog odbora, na kojem je usvojen program rada, kao i lista projekata za 2014. godinu.\nPrvi zajednički sastanak Izvršnog i Savetodavnog odbora CIRSD\nCentar za međunarodnu saradnju i održivi razvoj (CIRSD) održaće 17. i 18. januara u Hong Kongu prvi zajednički sastanak Izvršnog i Savetodavnog odbora.


17.04.2020 u 23:28\nČeška od 27. aprila dozvoljava i okupljanja u crkvama\nPRAG - Češka će od 27. aprila dozvoliti okupljanja vernika u crkvama, ali do 15 ljudi, u sklopu popuštanja ograničenja uvedenih radi suzbijanja novog korona virusa. Vernici će morati da drže odstojanje od drugih, a njihov maksimalan broj na jednoj službi biće postepeno povećavan, izjavio je ministar zdravlja Češke Adam Vojteh. Češka vlada je u utorak ;predstavila plan popuštanja restriktivnih mera u pet talasa, počev od 20. aprila. Taj plan greškom nije predvideo ukidanje zabrane verskih službi, ali je to ispravljeno na zahtev praškog nadbiskupa Dominika Duke. Češka važi za jednu od evropskih zemalja u kojima je najviše rasprostranjen ateizam, javlja AP a prenosi Beta. Prema planu, u Češkoj će od ;20. aprila biti otvorene zelene pijace i zanatske radnje ;i dozvoljene\n14.04.2020 u 23:55\nČeška od ponedeljka otvara pijace\nPRAG - Češka Vlada predstavila je danas plan oslobađanja od restriktivnih mera zbog epidemije virusa kovid kada u pet talasa od 20. aprila otvara zelene pijace i zanatske radnje, od 25. maja muzeje, galerije, zoološke vrtove, a najkasnije, 8. juna otvoriće i velike tržne centre.„Poslovne aktivnosti smo podelili u pet grupa. Od 20. aprila ponovo rade sve zanatlije, prodaja polovnih automobila, biće otvorene zelene pijace. Dozvoljene će biti sportske aktivnost profesionalnih sportista i svadbe sa učešćem do 10 ljudi. 27. aprila otvorićemo sve radnje površine 200 kvadratnih metara ako nisu u tržnim centrima, znači sa direktnim ulazom sa ulice. U ponedeljak 11. maja i radnje do 1.000 kvadrata ako nisu u tržnim centrima”, saopštio je na konferenciji za novinare nakon sednice Vlade ministar


Ministar Vrankić posjetio Ambasadu Japana u BiH i upisao se u knjigu žalosti\nZamjenik predsjedavajućeg Vijeća ministara BiH i ministar finansija i trezora Dragan Vrankić, posjetio je, danas u Sarajevu, ambasadora Japana u BiH Futao Motaia i upisao se u knjigu žalosti, koja je otvorena u prostorijama Ambasade Japana u BiH.\nVijeće ministara BiH je, na 144. sjednici održanoj danas u Sarajevu, na prijedlog Ministarstva vanjskih poslova, razmotrilo je Izjašnjenje na aplikaciju br. 60642/08 Ališić i drugi protiv Bosne i Hercegovine i usvojilo drugi Izvještaj o radu Interresorne radne grupe. Ministarstvo vanjskih poslova, Ministarstvo pravde, Ministarstvo za ljudska prava i izbjeglice, Ministarstvo finansija i trezora, Ured zastupnika/agenta Vijeća ministara BiH pred Evropskim sudom za ljudska prava, Pravobranilaštvo BiH i Agencija za bankarstvo zaduženi su da imenuju članove ekspertnih grupa koje bi, zajedno s ekspertnim grupama iz R. Slovenije i R. Srbije, radile na operacionalizaciji ciljeva za rješenje problema stare devizne štednje kod nedomicilnih banaka.\nOdržana 22. sjednica Fiskalnog savjeta BiH\nFiskalno vijeće BiH održalo je danas u Sarajevu 22. sjednicu, na kojoj je raspravljano o Globalnom okviru fiskalnog bilansa i politika u BiH za period 2011-2013 i budžetima za 2011. godinu.\nZaključeno je da će Savjetodavna grupa Fiskalnog vijeća BiH u roku od 15 dana izvršiti dodatne analize mogućih prilagođavanja u okvirima politika usaglašenih stend baj aranžmanom, kako bi se osiguralo da budžetski okviri na svim nivoima budu zasnovani na realnim osnovama. Ministri finansija Bosne i Hercegovine, Republike Srpske i Federacije BiH će Fiskalnom vijeću na osnovu izvršenih analiza Savjetodavne grupe predložiti usaglašen budžetski okvir.\nForum za koordinaciju donatora (DCF), u organizaciji Ministarstva finansija i trezora BiH/Sektora za koordinaciju međunarodne ekonomske pomoći (SCIA) je, danas u Sarajevu, održao prvi sastanak u 2011. godini kojim je predsjedavala Ambasada Kraljevine Španije u Bosni i Hercegovini - Španska agencija za međunarodnu razvojnu saradnju (ćCID).\nNa sastanku, kojeg je otvorio španski ambasador u BiH Alejandro Alvargonzález San Martín a prisustvovao i ambasador Kraljevine Švedske u BiH Bosse Hedberg, predstavnici ćCID-a i Ambasade Španije u BiH prezentovali su članovima Foruma i prisutnim predstavnicima institucija BiH, svoje aktivnosti i programe tokom petnćstogodišnjeg djelovanja u Bosni i Hercegovini.\nSporazum o zajmu za Projekt stambene obnove Bosne i Hercegovine i OPEC Fonda za međunarodni razvoj (OFID) u ukupnom iznosu 7.000.000,00 USD potpisali su, danas u OFID-ovu sjedištu u Beču, zamjenik predsjedavajućeg Vijeća ministara BiH i ministar finansija i trezora Dragan Vrankić i generalni direktor OPEC Fonda za međunarodni razvoj Suleiman Jasir Al-Herbish.\nSastanak zamjenika ministra Kasumovića s predstavnicima penzionisanih vojnika\nVMBiH o zaključivanju Ugovora o finansiranju između BiH i EIB-Koridor 5c-II faza-143. sjednica\nMFiT povodom primjene Zakona o službi u oružanim snagama BiH\nMinistar Vrankić razgovarao s delegacijom MMF-a\nOvog mjeseca 32709


JEDNA SRPSKO-ALBANSKA PRIČA: Kidnapovani srpski civili iz sela Donje Žapsko (35.deo) - VOM\nNaslovnaReč po rečFELJTON: JEDNA SRPSKO-ALBANSKA PRIČAJEDNA SRPSKO-ALBANSKA PRIČA: Kidnapovani srpski civili iz sela Donje Žapsko (35.deo)\nJEDNA SRPSKO-ALBANSKA PRIČA: Kidnapovani srpski civili iz sela Donje Žapsko (35.deo)\nsreda, 23. juna 2021 : 10:00\nPetrovići u zatvoru u selu Breznica\nU selu Veliki Trnovac pripadnici OVPMB su, 4. marta 2001. godine, zarobili četiri civila iz sela Donje Žapsko kod Vranja. Kako je tada saopštio Vladin Pres centar u Bujanovcu, zarobljeni su Suzana Petrović, njena braća Stojanča i Nebojša i njihov komšija Dragan Ilić.\nIz štaba OVPMB stigla je informacija da je kod njih, u automobilu sa novosadskim registarskim oznakama, pronađena veća količina eksploziva i lakog naoružanja. Oni su Petroviće pritvorili u selu Breznica, mučili ih i prisilili da pred kamerama jedne TV sa Kosova kažu kako su ih srpske vlasti poslale da miniraju džamiju u Velikom Trnovcu.\nRodbina i meštani kidnapovanih Srba demantovali su sve ove navode i tvrdili da su ih naoružani Albanci kidnapovali negde na putu kod sela Oslare, opština Bujanovac. Bilo kako bilo, posredstvom KFOR, kidnapovani Srbi su posle dva meseca oslobođeni i na Merdarima predati predstavnicima Koordinacionog tela.\nU Oraovici nastradala tri vojnika\nSamo tri dana kasnije pripadnici Oslobodilačke vojske Preševa, Medveđe i Bujanovca, izveli su novu akciju u kojoj su živote izgubila tri pripadnika Vojske Jugoslavije (VJ). Oni su na seoskom putu, na brdu iznad Oraovice, opština Preševo, u noći između 6. i 7. marta, postavili protivtenkovsku minu, znajući da će tim putem sutradan proći vozilo VJ.\nOko 13:45 časova 7. marta, vozilo VJ je naišlo na postavljenu minu velike razorne moći. Na mestu eksplozije živote su izgubili Mile Đenadio (1948), Dejan Pavlović (1980) i Vukajlo Lazarević (1973). Pukovnik Vladimir Ristić je na sreću u ovom udesu prošao sa povredama.\nOteta dvojica oficira Vojske Jugoslavije\nPripadnici OVPMB u sektoru Centar, kojima je pripadalo selo Veliki Trnovac, po svemu sudeći imali su ekipu specijalno obučenu za otmice i kidnapovanja. Oni su, posle otmice civila iz sela Žapsko, 17 dana kasnije, na periferiji Velikog Trnovca, izveli novu sličnu akciju.\nNa prilazima selu Veliki Trnovac oni su 21. marta iste godine, zarobili dvojicu oficira Sedmog bataljona Vojske Jugoslavije, vodnike Sašu Bulatovića (1978) i Milojicu Bjelicu (1977).\nBreznicom i zatvorom OVPMB je komandovao Ljirim Jakupi Nacista\nO nestanku dvojice pripadnika VJ Koordinaciono telo je obavestilo KFOR, Evropsku posmatračku misiju i Evropsku Uniju. Ovaj događaj je uznemirio kako zvaničnike i tako i javnost uopšte. Otmica se dogodila samo dva dana pre prvih razgovora pregovaračkih timova srpske i albanske strane o mirnom rešenju Krize na jugu Srbije.\nO sudbini otetih oficira dugo se nije ništa znalo. Kada su, posredstvom KFOR oslobođeni i posle skoro 30 dana u Merdarima predati predstavnicima Koordinacionog tela, novinarima su rekli dasu da su sve vreme bili u OVPMB zatvoru u Breznuci, selu 12 km na severu od Bujanovca. Breznicom i zatvorom je komandovao Ljirim Jakupi – Nacista.\nPredstavnicima Fonda za humanitarno pravo (FHP) iz Beograda Bulatović i Bjelica su rekli da su ih Albanci mučili noževima, cevima, kundacima i bezbol palicama. Tražili su im takođe da potpišu izjave da ih je na teritoriju pod komandom OVPMB poslao njihov kapetan sa specijalnim zadatkom.\nLjirim Jakupi Nacista\nPrethodni tekstPovećan broj pacijenata koji traže urgentnu pomoć lekara\nSledeći tekstANA NOVOVIĆ: Petodnevni tropski talas


Janković: Vučić da objasni snimak u kojem se vidi izrežiranost upada ROSU u Kosovksoj Mitrovici\nPredsednik Pokreta slobodnih gradana (PSG) Saša Janković pozvao je danas predsednika Srbije Aleksandra Vučića da objasni snimak na kojem se vidi da obezbedjenje Marka Djurića zna da će pripadnici kosovske policije upasti na skup u Kosovskoj Mitrovici.\nJanković je kazao da se na društvenim mrežama pojavio snimak na kojem se vidi kako pripadnici odredjenih službi u okruženju Marka Djurića znaju unapred da će pripadnici ROSU upasti na skup, jer kažu „stigli su“, pokazuju odredjeni znak rukom, nakon čega se prekida sastanak i kako je kazao, počinje predstava kosovske policije.\n„Da li je moguće da je Aleksandar Vučić žrtvovao bezbednost gradjana na Kosovu i Metohiji, posebno gradjana srpske nacionalnosti, stabilnost u regionu, zarad sopstvene političke promocije i osećanja bitnosti i toga da sedi u društvu Federike Mogerini“, upitao je Janković.\nOdgovarajući na pitanje da li je moguće da je predstavnica Evropske Unije Federika Mogerini znala šta će se desiti u Kosovskoj Mitrovici, Janković je rekao da „mu ne pada na pamet da poveruje da je medjunarodna zajednica upletena u takvo nešto“.\n„Pitam se kako će proći Srbija, ako medjunarodna zajednica shvati da se neko igra pozorišta da bi nastavio da dobija podršku za nelegitimnu vlast u Srbiji“, kazao je Janković novinarima u prostorijama PSG-a.\nOn je istakao da su incidentom u Kosovskoj Mitorivici poniženi gradjani Srbije i Srbija.\nUpitan da li je privodjenje režirano u dogovoru sa albanskom stranom, Janković je kazao da javnost u Srbiji zna da se Vučić sastao sa Hašimom Tačijem u Njujorku ali da i dalje nisu poznati detalji tog razgovora.


Nebojša Stefanović progovorio o slučaju Marjanović – Alfa-News.de – Nezavisni internacionalni portal\nIzvor: www.alo.rs Foto: Alo\n“Što se tog slučaja tiče, policija je svoj deo posla uradila i mi sprovodimo sve što je potrebno, po zahtevima Višeg tužioca u Beogradu. Da li će biti novih osumnjičenih za različita dela vezana za ovaj slučaj, ne mogu to da vam kažem, o tome će odlučiti Tužilaštvo, kada sagleda sve dokaze”, rekao je Stefanović novinarima.\nVažno je, podvlači ministar, da građani shvate da je to bio vrlo kompleksan slučaj, da zna da je “ljudima delovalo da je trajalo dugo”, ali naglašava da bi mnogo opasnije bilo da se “radilo na brzinu” i da na kraju, “zbog nedovoljno dobro prikupljenih dokaza, dobijemo oslobađajuću presudu”.\n“Onda to svakako nije pravda za ubijenu Jelenu, koja je zaslužila u najmanju ruku, posle tako mučnog ubistva da dobije neki vid pravde, ona i ljudi iz njene porodice, da se vidi da su oni koji su počinili ubistvo dobili zaslužene kazne”, rekao je Stefanović.\nSrodne Teme:crna hronikaistragaMarjanovićStefanovićubistvo


Ćurić sa ambasadorkom Slovenije o reciklažnom postrojenju i drugim projektima saradnje\nTrebinje bi u saradnji sa Slovencima moglo realizovati projekat reciklažnog postrojenja, kandidovan prije skoro dvije godine.\n„Za ovaj projekat smo dobilo odobrenje od Slovenije, ali treba i dodatni novac, pa smo u pregovorima sa resornim ministarstvom da se obezbijede ta sredstva“, rekao je gradonačelnik Trebinja Mirko Ćurić nakon razgovora sa ambasadorkom Slovenije u BiH Zoricom Bukinac.\nOn je dodao da projekat čeka realizaciju, ali da treba procijeniti da li će se prema Slovencima ići sa nekim revidiranim ili potpuno novim projektima vezanim za ekologiju, energetsku efikasnost i sl.\n„U narednom periodu treba uraditi znatno više da se bolje prezentuje slika naše regije, kako bi dolazili investitori, jer je opšta ocjena da je ova regija zapostavljena“, istakao je Ćurić.\nAmbasdorka Bukinac je navela da je ovaj dio RS više odmaknut od uobičajne bilateralne saradnje između dvije države i njihovih lokalnih zajednica.\n„Slovenija je namijenila 26 odsto novca za međunarodnu razvojnu saradanju iz oblasti ekologije, energetske efikasnosti, upravljanja otpadnim materijalom, e-upravu, za mlade i žene u BiH. Slovenija ima mnoge napredne opštine na osnovu kojih Trebinje može uraditi svoja rješenja i strategije, a najatraktvija je Ljubljana. Trebinje je nekad imalo opštinu pobratima, a i ubuduće bi moglo biti nove saradnje između lokalnih zajednica u Sloveniji i BiH, koje treba da se sretnu, kako bi razmijenili dobra i loša iskustva“, istakla je ona.\nBukinac je rekla da Trebinje posjeduje vrijednosti koje su globalno privlačne, te da tu vrijednost treba očuvati i znati plasirati, te shvatiti da je turizma industrija kao svaka druga, što su Slovenci shvatili.\nU toku dana ambasadorka Bukinac će posjetiti SL Industiju alata Trebinje i trebinjske vinarije.


Radio TV Stara Pazova - Da li su putevi u opštini Stara Pazova prohodni?\nDa li su putevi u opštini Stara Pazova prohodni?\nJP „Putevi Srbije“ apeluje na sve učesnike u saobraćaju da budu posebno oprezni zbog stvaranja snežnog pokrivača, vejavice i snežnih nanosa koji su zbog jakog vetra najavljeni na pojedinim putnim pravcima.\nSo za posipanje puteva već na -5 stepeni ima slabije dejstvo, na nižim temperaturama od -7 više ne reaguje, te se zato koristi i rizla. U JKP Čistoća u Staroj Pazovi su dobro opremljeni mehanizacijom a obezbedili su i dodatne količine soli i rizle. Poledica može da zavara vozače, te je pri ovakvim uslovima neophodan dodatni oprez.\nSvi putevi na teritoriji opštine Stara Pazova su prohodni, iako je juče bilo najkritičnije na putu između Belegiša i Surduka, gde su ekipe JKP Čistoća najviše intervenisale a direktor ovog preduzeća naglašava da su nadležnosti JKP Čistoća su lokalni putevi, i radi se po prioritetu.\nLedeni talas koji je zahvatio ove krajeve, svakako da zahteva pun angažman na čišćenju puteva i prilaza objektima od vitalnog značaja. 24 sata je u pripravnosti 6 ekipa Čistoće a kada se čisti sneg na teren izlazi i do 50 ljudi.


Ivancov: Rusija će nastaviti da doprinosi unutrašnjem dijalogu u BiH\nDan nezavisnosti Rusije\nRusija će nastaviti da doprinosi uspostavljanju unutrašnjeg dijaloga u BiH u skladu sa Dejtonskim mirovnim sporazumom i zagarantovanom ravnopravnošću dva entiteta i tri konstitutivna naroda, izjavio je večeras ambasador Ruske Federacije u BiH Petar Ivancov.\n"Iskreno cijenimo nezavisnu, samostalnu spoljnopolitičku liniju BiH, a Rusija je zainteresovana za bezbjedan, stabilan i samostalan razvoj BiH", rekao je Ivancov na prijemu u Sarajevu povodom dana Rusije.\nOn je istakao da je Rusija konstruktivan i odgovoran partner BiH i da se saradnja razvija u različitim oblastima, navodeći kao primjer oblasti energetike i bankarstva, odnosno rusku kompaniju "Zarubežnjeft" i Sberbanku.\n"Potencijal razvoja u mnogim sferama saradnje između naših zemalja je ogroman. Mi postavljamo nove ciljeve i intenzivno razgovaramo o novim pravcima saradnje", rekao je Ivancov.\nOn je podsjetio da su narodi Rusije i BiH tokom istorije bili povezani uzajamnim razumijevanjem i saradnjom zasnovanom na jedinstvu slovenskih jezika, kulture i tradicije.\nIvancov je naglasio da je Rusija zemlja u kojoj je objedinjeno mnoštvo kultura, naroda i konfesija, što predstavlja ogromno prirodno i duhovno bogatstvo.\n"Danas slavimo praznik koji simbolizuje mnogovjekovni put naše zemlje, ratne i druge podvige našeg višenacionalnog naroda, praznik koji je simbol ujedinjenja", rekao je Ivancov.\nOn je istakao da je Rusija otvorena za široku saradnju sa svim zemljama po principu ravnopravnosti i uzajamnog poštovanja.\n"Ispravnost takvog pristupa još jednom je demonstrirao međunarodni ekonomski forum u Sankt Peterburgu koji je nedavno okupio više od 17.000 ljudi iz 143 zemlje", naglasio je Ivancov.\nMinistar za prostorno uređenje, građevinarstvo i ekologiju Republike Srpske Srebrenka Golić čestitala je svim Rusima Dan Rusije, istakavši da kultura povezuje narode Srpske i Rusije.\n"Osim kulturnih veza postoji i jaka privredna saradnja", rekla je Golićeva i dodala da se radi na razvoju saradnje u oblasti obrazovanja.\nDan nezavisnosti Rusije ili Dan Rusije obilježava se 12. juna, kada je 1990. godine usvojena Deklaracija o državnom suverenitetu Rusije.\nU deklaraciji je definisan cilj zbog kojeg je proglašen ruski suverenitet - obezbjeđivanje svakom čoveku neotuđivog prava na dostojanstven život i slobodan razvoj.\nDan Rusije Ivancov Prijem\nIvancov: Ruski interes u BiH je saradnja i stabilni odnosi\nDodik sa Ivancovim: Srpska ponosna na dobre odnose sa Rusijom\nČubrilović: Rusija čvrsto stoji uz Srpsku\nU Španiji drugi dan bez preminulih\n196 glasova 49%


Crni dan za Evropu - Vijesti.me\nOko 1.500 migranata nestalo je na Mediteranu prošle godine. Ipak, veću pažnju je izazvala tragedija na brodu 'Kosta Konkordija. Izvještaj Savjeta Evrope skida maske humanosti Edit\nspanija, migranti, afrikanci (Foto: Rojters)\nDanka Vraneš Redžić 29. mart 2012, 23:47 ažurirano 24. februar 2019, 11:03\nPoslije devet mjeseci istrage, Savjet Evrope objelodanio je izvještaj u kojem se navodi da su migranti koji su u maju prošle godine stradali na obalama Mediterana bili prepušteni sami sebi i da niko nije pokušao da pruži pomoć brodiću u kojem su se nalazili, prenio je „Gardijan“.\nBritanski list je, na osnovu svjedočenja preživjelih, u maju objavio da je brodić sa 72 afrička migranta krenuo iz Tripolija usred noći i pokušao da dođe do obala Evrope. Međutim, upao je u nevolju i bio ostavljen da pluta dvije nedjelje, dok ga morska struja nije vratila na obale Libije.\nPrvi poziv za pomoć migranti su preko satelitskog telefona uputili jednom eritrejskom svešteniku\nUprkos pozivima u pomoć i tome što su brodić locirali predstavnici evropske obalske straže, niko nije pokušao da spase migrante, prenio je „Gardijan“. Samo devet putnika je preživjelo dok su ostali umrli od gladi i žeđi ili stradali u oluji.\nAutorka izvještaja Savjeta Evrope, Dankinja Tineke Strik, tragediju je nazvala „crnim danom za Evropu“. Ta tragedija, kako je rekla, otkriva dvostruke standarde koji u Evropi postoje kada je riječ o vrednovanju ljudskog života.\n„Možemo da govorimo o ljudskim pravima koliko god hoćemo, kao i o važnosti da se bude u saglasju za međunarodnim obavezama, ali ako u isto vrijeme jednostavno ostavimo ljude da umru – možda zato što ne znamo njihov identitet ili zato što dolaze iz Afrike – to, zapravo, pokazuje koliko te riječi nemaju smisla“, kazala je Strik, članica Komiteta za migraciju, izbjeglice i raseljene osobe u okviru Savjeta Evrope.\n„Kada pogledate koliku je pažnju medija izazvala tragedija na brodu 'Kosta Konkordija' i kada to uporedite sa više od 1.500 života migranata koji su izgubljeni u Mediteranu prošle godine – razlika je iznenađujuća.“\nBrodić bez pomoći\nNakon nekoliko sati jedan vojni helikopter se pojavio, bacio im hranu i vodu, signalizirajući da će se vratiti, ali se to nije desilo\nDevetomjesečnom istragom je utvrđeno da su migranti mogli biti spaseni u više navrata. Prvi poziv za pomoć migranti su preko satelitskog telefona uputili jednom eritrejskom svešteniku koji živi u Italiji nakon 18 sati putovanja. Sveštenik je poziv u pomoć proslijedio italijanskoj obalskoj straži koja je preko tog satelitskog poziva odredila poziciju broda i proslijedila informaciju brodovima u toj oblasti.\n„NATO je taj region proglasio vojnom zonom koja je pod njegovom kontrolom, ali nije reagovao na pozive iz Rima“, navodi se u izvještaju.\n„Svake noći ponovo vidim šta se dešava – glad, žeđ, umiranje. Znali su da nam je potrebna pomoć i nisu uradili ništa. Moraju da se suoče sa pravdom”\nKako tvrde preživjeli, nakon nekoliko sati jedan vojni helikopter se pojavio, bacio im hranu i vodu, signalizirajući da će se vratiti, ali se to nije desilo. Brodić je takođe stupio u kontakt sa dva ribarska broda koja su odbila da pomognu putnicima.\nDesetog dana putovanja, kada je oko polovine putnika već bilo umrlo, navodno je naišao jedan veliki ratni brod, ali je, uprkos očiglednim signalima da je brodić u nevolji, otplovio dalje.\nDa ih stigne pravda\nU izvještaju se navodi da je upozorenje italijanske obalske straže stiglo do dva broda pod komandom NATO-a, španskog „Mendes Nunjeza” i italijanskog „Borsinija”. Španija i Italija dobile su oštre kritike u izvještaju danske poslanice.\n„Oni su mogli da budu spaseni, da su se svi ponašali u skladu sa svojim obavezama“, navodi se i dodaje da NATO i pojedinačne države treba da sprovedu internu istragu o cijelom slučaju.\nJedan od preživjelih sa brodića Abu Kurke Kebato nada se da će izvještaj da izvrši pritisak na NATO i Evropu da otkrije zašto je toliko njegovih prijetelja umrlo.\n„Od tada ne mogu da spavam“, kaže 24-godišnji Etiopljanin. „Svake noći ponovo vidim šta se dešava – glad, žeđ, umiranje. Znali su da nam je potrebna pomoć i nisu uradili ništa. Moraju da se suoče sa pravdom.”


KARAVAN ZA KLIMU 3.0 - Kragujevac Plaza\nKlimatske promene traže da ih primetimo! Ovog meseca, u Šoping centru Kragujevac Plaza saznajte šta je to što možemo da učinimo za prirodu kako bi naše okruženje ostalo zdravo i zaštićeno.\nOd 20. aprila do 6. maja posetite izložbu organizovanu u saradnji sa Francuskim institutom u Srbiji i gradom Kragujevac. Projekat „Karavan za klimu 3.0“ osmislio je Francuski institut u Srbiji 2018. godine, a razvio Centar za promociju nauke uz podršku Delegacije evropske unije u Srbiji i kancelarije Programa Ujedinjenih nacija za razvoj u Srbiji. Očekuju Vas eudkativni paneli koji prikazuju klimatske promene i značaj biodiverziteta u Srbiji. Svi zainteresovani posetioci saznaće koje su to zaštićene vrste u nestajanju.\nKragujevac Plaza centar aktivno učestvuje u zaštiti životne sredine, čuvanju našeg prirodnog okruženja uz pomoć reciklaže i selektivnog otpada. Smatramo da je održivi razvoj jedini put napred, put na kom se brine o posledicama koje čovek ostavlja iza sebe.\nDođite u Plazu da spojimo zanimljivo i korisno, kroz sveobuhvatno iskustvo, jer to je naša životna sredina prema kojoj se ophodimo s ljubavlju.


Gradonačelnici Beograda, Zagreba i Sarajeva istakli značaj mira i stabilnosti u regiji\n► Gradonačelnici Beograda, Zagreba i Sarajeva istakli značaj mira i stabilnosti\nGradonačelnici Beograda, Zagreba i Sarajeva Zoran Radojičić, Milan Bandić i Abdulah Skaka izjavili su posle prvog zajedničkog sastanka u Sarajevu da su stabilnost i mir u regionu izuzetno značajni za sve građane koji žive na ovim prostorima.\nOni su razgovarali o mogućnostima kreiranja jedinstvene turističke ponude, kao i ulozi glavnih gradova u procesu izgradnje trajnog mira, pomirenja i saradnje u regionu, preneli su sarajevski mediji.\n"Stabilnost ovih gradova je preduslov za stabilnost naših država koje predstavljamo i svakako da mi je jako drago da mogu biti domaćin kolegama", naveo je gradonačelnik Sarajeva Abdulah Skaka.\nOn je dodao da je danas razgovarano i o turističkoj ruti za ova tri grada, koja bi trebalo da se formira s domaćim turističkim organizacijama.\n"I Sarajevo i Zagreb i Beograd beleže sve veći broj turista i ono što nas raduje jeste mogućnost da se svi uvežemo u zajedničku turističku rutu kako bi turisti, posebno ovi koji dolaze sa Bliskog istoka, produžili svoj boravak u našim gradovima", istakao je Skaka.\nOn je najavio da bi krajem godine u Beogradu trebalo da se potpiše sporazum turističkih zajednica tri grada o zajedničkoj turističkoj ruti.\nSkaka je Radojićića i Bandića pozvao da Beograd i Zagreb budu deo Olimpijskih igara mladih EYOF 2019. koje će biti održane u Sarajevu.\nGradonačelnik Beograda Zoran Radojičić rekao je da je saradnja Beograda, Sarajeva i Zagreba "izuzetno značajna za sve građane, za naše narode i za nas lično".\n"Složili smo se da su sve oblasti koje smo pomenuli, kao što su turizam, kultura, privreda, sport, pođednako važne za sve nas", rekao je Radojičić.\nOn je takđe istakao da su stabilnost i mir u regionu izuzetno značajni za sve.\nGradonačelnik Zagreba Milan Bandić rekao je da ljudi u Beogradu u Srbiji, Sarajevu u BiH i Zagrebu u Hrvatskoj očekuju da "više budemo zajedno".\n"Očekuju da sarađujemo, širimo dobre vibracije i da u toj saradnji ljudi počnu bolje živeti. To je naš zadatak. Vreme je da Zagreb i Beograd nešto konkretno dogovore i potpišu. To žele ljudi u Srbiji i Hrvatskoj. Trebamo to napraviti, neka to bude naša misija", dodao je Bandić.\n17.08.2018, 18:20h Apsolutno pravilno - dovesti Dr.******* Preporuči\n"Gradonačelnici Beograda, Zagreba i Sarajeva istakli značaj mira i stabilnosti u regiji..." ... - ... (i podrazumeva se) jedan od mayora ovih metropola mira u svetu bi doveo teoretičara mira i stabilnosti naučnika g. Dr. ****** da sve oko toga naučno istumači.\nSabor izglasao sedmoro novih ministara i dvojicu potpredsednika Vlade Hrvatske\nSabor Hrvatske danas je većinom glasova izglasao sedmoro novih ministara i dvojicu potpredsednika u Vladi.\nPredsednik opštine Stari grad Marko Bastać ocenio je danas da zbog "ideja" gradskog urbaniste Marka Stojčića i zamenika gradonačelnika Gorana Vesića Beograd u septembru očekuje...\nZbog posete Makrona danas izmenjen saobraćaj u pojednim delovima Beograda\nU određenim delovima Beograda danas će, zbog posete francuskog predsednika Emanuela Makrona, doći do izmene režima saobraćaja, saopštilo je Ministarstvo unutrašnjih poslova (MUP).\nHitana pomoć: Pao sa zgrade, prevezen u Urgenti centar na reanimaciju\nMušarac je pao jutros sa prilične visine i s teškim povredama prevezen je u Urgentni centar na reanimaciju, rečeno je u beogradskoj Hitnoj pomoći agenciji Beta.\nZbog posete Makrona sutra izmenjen saobraćaj u pojednim delovima Beograda\nU određenim delovima Beograda sutra će, zbog posete francuskog predsednika Emanuela Makrona, doći do izmene režima saobraćaja, saopštilo je Ministarstvo unutrašnjih poslova (MUP).


Beč: Počeli „Dani Srbije i Srpske"\nManifestacija „Dani Srbije i Srpske" koju su zajedno organizovale Ambasada Srbije, Kancelarija predstavništva Republike Srpske u Austriji i Zajednica srpskih klubova u Beču, svečano je otvorena 4. oktobra kulturno-umetničkim programom u prostorijama salona Kursalon Hubner u Beču.\nNa otvaranju je govorio v.d. pomoćnika ministra spoljnih poslova Aca Jovanović koji je prisutne podsetio na kulturne, istorijske i političke veze Beograda i Beča.\nNastupali su prvaci opere Narodnog pozorišta iz Srbije Jadranka Jovanović, Jasmina Trumbetaš-Petrović i Dejan Maksimović uz pratnju Banjalučke filharmonije. Kulturno-umetnički program upotpunila su KUD „Mokranjac" i „Branko Radičević" iz Beča, kao i KUD „Una" iz Novog Grada.\nManifestacija „Dani Srbije i Srpske" trajaće do 30. oktobra. Na raznim lokacijama u Beču održaće se pozorišne predstave pozorišta iz Beograda i Banja Luke, izložbe, te drugi događaji koji promovišu srpsku kulturu, kao i privredni forumi.\nOtvaranju manifestacije prisustvovali su ugledne zvanice iz javnog i kulturnog života Republike Srpske i Srbije, predstavnici dijaspore u Austriji, kao i gosti iz javnog života Austrije.


Podeljeno 400 sadnica javora (VIDEO) – ZoomUe\nUŽICE-Danas je podeljeno 400 sadnica javora domaćinstvima koja su se prijavila za akciju grada Užica „16 000 stabala za 16 000 ložišta“ .Akcija je jedna od mera koje se preduzimaju za smanjenje aerozagađenja.\n„U gradu ima 16000 induvidualnih ložišta ,koji su jedan od najvećih zagađivača vazduha,pa je grad rešio da svim vlasnicima individualnih ložišta pokloni po jednu sadnicu belog jasena ili mleča koje treba da zasade u svom dvorištu.Zbog epidemiološke situacije sa korona virusom sadnice se dele sada umesto za prolećnu sadnju ,kako je prvenstveno bilo planirano“ ,navela je članica Gradskog veća Nada Jovičić .\nZa akciju se prijavilo samo 400 zainteresovanih građana.\n„Verovatno je razlog nedostatak prostora za sadnju jasena,čije stablo izraste i do 12 metara“ ,rekla je Jovičić.\nOna je navela da se akcija finansira iz budžeta grada,a da će se uz pomoć Ministarstva za zaštitu životne sredine nastaviti i projekat „Udahnimo život prirodi“ ,pa će se u narednom periodu na prostoru šireg centra podići oko 9 hektara novih zasada drveća.\nTags: 16000 ložišta16000 stabalaakcijasadnice javora\nNext story Nastava na daljinu preko aplikacije Gugl mit\nPrevious story Obavezna kategorizacija objekata


NUNS: Zabrinutost zbog tužbe Gašića protiv KRIK-a - NUNS\nNaime, Gašić tvrdi da je zbog KRIK-ovog teksta „Političke veze kruševačke kriminalne grupe: ‘Gašić kod Jotke na kazanu’ „, doživeo psihičke i fizičke bolove, ali i da bi sud trebalo da medijima „stavi do znanja da granice postoje i moraju da se poštuju“.\nU samom tekstu KRIK-a preneti su detalji sa suđenja Zoranu Jotiću Jotki i njegovim saradnicima, koji su optuženi za ubistva, te se u jednom delu pominje da je „Bratislav Gašić kod njega na kazanu“, odnosno, da prima novac od njega.\nZakonom je propisano da su nosioci javnih funkcija dužni da trpe iznošenje kritičkih mišljenja, koja se odnose na rezultate njegovog rada, odnosno politiku koju sprovodi, a u vezi je sa obavljanjem njegove funkcije bez obzira na to da li se oseća lično povređenim iznošenjem tih mišljenja.\nNUNS izražava zabrinutost i zbog mnogobrojnih tužbi protiv medija u poslednje vreme za nešto što je u opisu njihovog posla. Ovaj poslednji primer u kojem direktor BIA tuži redakciju koja istražuje konekcije korupcije, politike i kriminala šalje uznemirujući signal da se novinarska profesija nalazi pred novim-starim oblikom gušenja slobode izražavanja. Slično se dešavalo krajem devedesetih na vrhuncu represije Miloševićevog režima.\nTrend „zatrpavanja“ profesionalnih medija tužbama očigledno ima za cilj sužavanje već veoma suženog prostora slobode izražavanja u Srbiji.\nOvaj slučaj ćemo svakako registrovati u Bazi napada i pritisaka na novinare kao i u našoj regionalnoj bazi SafeJournalists.net, i obavestiti međunarodne organizacije.\nBratislav Gašić, KRIK, nuns, saopštenje, Tužba\nBrnabić: Šta je benigno u brutalnim uvredama upućenim jednoj majci\nNaime, nakon najnovije epizode podkasta “Dobar loš zao” u kojem je Vidojković ospovao predsednika Vučića rečima: „P…a ti materina, je l ti ovo liči na


Tag / Lagos / Vesti online\nNigerijski pirati kidnapovali mornare iz Slovenije, Bosne, Hrvatske...\nNigerijski pirati kidnapovali su 12 članova posade švajcarskog teretnog broda u vodama Nigerije.\n"Mogu da me kritikuju, ali privlačna sam muškarcima"\nKvin Nonjerem Okafor ponosna je na svoj izgled i na titulu najdlakavije žene u zemlji. Velika joj je želja da uspe u filmskoj industriji.\nRazveo se jer mu žena nije pripremala večeru na vreme\nSud u Lagosu razveo je brak 57-godišnjeg Nigerijca koji se žalio da mu je supruga godinama kasnila sa pripremom večere.\nLagos: Prevrnuo se brod, udavilo se šestoro dece\nPrilikom prevrtanja broda na plovnom putu u Lagosu, udavilo se šestoro od 14 dece koja su išla u školu, izjavio je portparol Agencije za vanredne situacije (NEMA) Ibrahim Farinloj.\nRaste broj žrtava ebole\nNigerijsko Ministarstvo zdravlja potvrdilo je u ponedeljak 12 slučajeva ebole, što je povećanje u odnosu na 10 prijavljenih tokom vikenda.\n"Naučno" dokazao štetnost gej brakova\nNagrađivani student medicine na nigerijskom Univerzitetu u Lagosu tvrdi da je "pobio" gej brakove uz pomoć nauke - koristeći magnete.\nOtac zakopao živu bebu jer mu žena "ne da"\nNigerija: Avion pri padu ubijao ljude na zemlji\n19:48 >> 22:37\nBeta, RTS 1 komentar\nAvion udario u zgradu u Nigeriji: Svi putnici (153) mrtvi\nSva 153 putnika poginula su kada se, nedugo po poletanju, srušio avion na jednu zgradu u najvećem nigerijskom gradu Lagosu, naveo je šef Uprave za civilnu avijaciju, Harold Denuren.


Pobuna lokalnog stanovništva\nSlavni švajcarski teniser Rodžer Federer na obali Ciriškog jezera ima veliko imanje od 1,6 hektara i želi da na tom mjestu napravi objekat, ali sve je trenutno u fazi mirovanja jer lokalno stanovništvo Rapersvil Jone u kantonu Sent Galen vodi žestoku bitku sa gradskim vlastima da priobalni dio ostane javno dobro sa otvorenim pristupom za sve.\nZasad se nije oglašavala država i vlasti koji treba da daju posljednju riječ, a ako se ovo klupko uskoro ne odmota, Federer razmišlja da sportski kompleks napravi bliže centru grada. Švajcarac je imao jednu vilu na obali Ciriškog jezera, u Volrau, mjestašcetu sa oko 7.000 stanovnika, koje je 11 kilometara udaljeno od Rapersvil Jone. Izgrađena je 2014. i koštala je više od sedam miliona evra. Federer i porodica trenutno žive u vikendici u Valbelji, a imaju i posjed vrijedan oko 35 miliona evra u Herlibergu, takođe blizu Ciriha.\nNa terenu tek na ljeto\nIsprozivao Rolan Garos\nKirjos: Bez Federera ne bi bilo ni Đokovića i Nadala\nLjubičić: Federer propušta Australijen open\nFederer ponovo pričao o penziji


Završen jubilarni 25. festival Carevčevi dani\nTanjug 13. jula 2019. 00:12\nVELIKO GRADIŠTE – Vlastimir Pavlović Carevac primer je života punog žrtve i podviga, bio je stradalnik, borac, humanista, a pre svega plemenit čovek koji je srpsku etničku muziku uzdigao i postavio na zasluženi pijedestal, kazao je ministar kulture i informisanja Vladan Vukosavljević.\nMinistar je, pred početak revijalnog dela 25. muzičkog festivala „Carevčevi dani“ u Velikom Gradištu, odao priznanje organizatorima festivala koji traje već dvadeset pet godina, a koji na najlepši način čuva sećanje na čoveka koji je u burama dvadesetog veka decenijama negovao temelje srpske kulture i dao trajan doprinos očuvanju srpskog nacionalnog bića u oblasti muzike.\n„Svedoci vremena kažu da je Carevac u svom repertoaru imao oko 300 kola i 2000 pesama. Tih 300 kola bili su elektrokardiogram srpskog naroda, odražavali su njegov ritam, njegov puls i njegovu životnu energiju“, naglasio je Vukosavljević.\nOn je dodao da je u 2000 Carevčevih pesama sadržana duša srpskog naroda.\nMinistar je podsetio i na mentorski Carevčev rad.\n„Uz Carevčevu pomoć stasavali su i trajali mnogi koji su u narodu svojim glasom budili osećanje ponosa na srpsku etnomuzikološku tradiciju“, rekao je ministar.\nVukosavljević je prisutne podsetio da je on sam imao priliku da otkrije spomen-ploču na mestu gde je bila u Beogradu kuća velikog virtuoza, čuvara tradicije i dobre pesme.\n„Bez svog kulturnog nasleđa mi nemamo potku za budućnost, ni kao pojedinci, ni kao društvo, ni kao nacija“, zaključio je ministar i izrazio uverenje da će festival trajati još dugo negujući sećanje na Carevca, ali i na srpsku etničku muziku, navodi se u saopštenju Ministarstva.\nPetodnevni festivalski program završio se nastupom nosilaca „Carevčeve statuete“.\nOni su svojim izvođenjem, u pratnji Narodnog ansambla RTS-a, podsetili na višedecenijskog šefa Narodnog orkestra Radio Beograda i virtuoza na violini Vlastimira Pavlovića Carevca.\nU okviru posete Velikom Gradištu, ministar Vukosavljević, zajedno sa predsednikom opštine Draganom Milićem, obišao je restauriranu Ramsku tvrđavu, jedno od najatraktivnijih utvrđenja na Dunavu i Narodni muzej „Veliko Gradište“ koji štiti i čuva arheološke, etnološke, istorijske i umetničke zbirke.


Slovenija, Rumunija i baltičke zemlje zatvaraju nebo za ruske avione - 26.02.2022, Sputnik Srbija\nSlovenija, Rumunija i baltičke zemlje zatvaraju nebo za ruske avione\nMinistri saobraćaja svih baltičkih zemalja odlučili su da zatvore vazdušni prostor za ruske avio-kompanije. Vlada Litvanije razmotriće nacrt zakona večeras... 26.02.2022, Sputnik Srbija\nRumunija će takođe zatvoriti vazdušni prostor za ruske avione, saopštila je Vlada te zemlje.Podsetimo, Poljska je od ponoći zatvorila vazdušni prostor za ruske avio-kompanije, a nakon te zemlje to su učinile i Češka i Bugarska. Kako je saopštio ministar saobraćaja Češke Martin Kupka, Češka od ponoći zatvara vazdušni prostor za ruske avio-kompanije.U međuvremenu oglasile su se i Letonija i Estonija koje navode da planiraju uskoro takođe da zatvore vazdušni prostor za avione ruskih avio-kompanija.Vlada Slovenije takođe je danas donela odluku o zatvaranju vazdušnog prostora za avione iz Rusije zbog operacije koja je u toku u Ukrajini.\nrusija, rumunija, litvanija, kriza u ukrajini\n© pixabay.comAvion, nebo, trag\nMinistri saobraćaja svih baltičkih zemalja odlučili su da zatvore vazdušni prostor za ruske avio-kompanije. Vlada Litvanije razmotriće nacrt zakona večeras, saopštio je ministar saobraćaja Litvanije Marius Skuodis.\n„Vazdušni prostor svih baltičkih zemalja biće zatvoren. Zasad to nije slučaj ni u jednoj zemlji, ali to je samo pitanje sata“, napisao je Skuodis na Fejsbuku.\nRumunija će takođe zatvoriti vazdušni prostor za ruske avione, saopštila je Vlada te zemlje.\n„Rumunija je započela proceduru za suspenziju prava na letove iznad svoje teritorije, kao i prava na sletanje na teritoriji Rumunije za avione koji pripadaju kompanijama iz Rusije. Ta procedura će biti sprovedena u toku dana“, rekao je portparol Vlade Rumunije Dan Kerbunaru.\nPodsetimo, Poljska je od ponoći zatvorila vazdušni prostor za ruske avio-kompanije, a nakon te zemlje to su učinile i Češka i Bugarska. Kako je saopštio ministar saobraćaja Češke Martin Kupka, Češka od ponoći zatvara vazdušni prostor za ruske avio-kompanije.\nU međuvremenu oglasile su se i Letonija i Estonija koje navode da planiraju uskoro takođe da zatvore vazdušni prostor za avione ruskih avio-kompanija.\nVlada Slovenije takođe je danas donela odluku o zatvaranju vazdušnog prostora za avione iz Rusije zbog operacije koja je u toku u Ukrajini.\nRusija zabranjuje letove avio-kompanijama iz Bugarske, Poljske i Češke\n26 Februar, 13:22


Ryanair: Nove linije do Osijeka i Podgorice - Aviokarta.net\nVesti » Ryanair: Nove linije do Osijeka i Podgorice\nGodišnji broj putnika Ryanaira na aerodromu Stansted do sada je dostizao 14,5 miliona. Ovo povećanje kapaciteta zahtevaće i veći broj radnika, pa se očekuje da se otvori preko 1.300 novih radnih mesta.\nPlanirane nove linije su do: Bazela, Bordoa, Briva, Bukurešta, Komiza, Dortmunda, Lisabona, Osijeka, Podgorice, Praga, Rabata i Šelefteoa. Ryanair je ove godine uspostavio saorabaćaj sa podgoričkog aerodroma prema aerodromu Charleroi (Šarleroa) kod Brisela, dok je iz Osijeka leteo prethodnih godina do frankfurtskog aerodroma Hahn. Sa ovom ekspanzijom Ryanair prvi put dolazi u Bukurešt i vraća se u Prag.\nNajavljenu ekspanziju sa Stansteda Ryanair je odlučio da proslavi zajedno sa putnicima pa je ponudio 100.000 sedišta po specijalnoj ceni od 14,99 funti po pravcu sa svim taksama, za putovanja u januaru i februaru. Promocija će trajati do ponedeljka 25. novembra u ponoć.


Kompanija “Tisa Automotiv” donirala medicnsku opremu Bolnici i Domu zdravlja – TV Kikinda\nU prisustvu predstavnika Opšte bolnice, Doma zdravlja i grada Kikinde na čelu sa zamenicom gradonačelnika Dijanom Jakšić Kiurski zaposleni u kompaniji „Tisa Automotiv“ uručili su značajnu donaciju namenjenu zdravstvenim ustanovama. Dr Mirko Stoisavljeveć, direktor Opšte bolnice zahvalio je ovoj i svim drugim firmama koje se trude da pomognu rad medicinskog osoblja i olakšavaju dijagnostiku i lečenje pacijenata.\nZamenica gradonačelnika Dijana Jakšić Kiurski istakla je da je od početka godina kompanija „Tisa Automotiv“donirala opremu vrednu 700.000 dinara.\nPrivredno društvo “Tisa Automotive”, koje zapošljava ukupno 1.023 naših sugrađana u svojim fabrikama u Kikindi, Senti i Bečeju društveno je odgovorna kompanija koja se u više navrata, na poziv grada Kikinde, odazvala da pomogne lokalnoj zajednici da se uspešno bori protiv epidemije virusa korona, napomenula je Doroća Silađi, direktor za komunikacije Tisa grupacije.\nFirma “Tisa Automotiv” je ove godine Gradskoj upravi donirala 5.000 komada zaštitnih maski, 100 vizira, kao i materijal za izradu zaštitnih maski, a poslednja u nizu donacija je EKG aparat Opštoj bolnici kao i po 50 vizira za zaposlene u Bolnici i Domu zdravlja.\noktobar 2, 2020 Aleksandra Djuran\nDruštvo, Kikinda na webu, Zdravstvobolnica , dom zdravlja , donacija , kikinda\n← Pčelar Jovo Vukmirović pravi najbolji med u Srbiji Novokozaračka “Sloboda” ima novog trenera →


ZABRINJAVAJUĆI TREND MEĐU MLADIMA U SRBIJI\nZABRINJAVAJUĆI TREND MEĐU MLADIMA U SRBIJI\nSrednjoškolci padaju u komu od alkohola\nZloupotreba alkohola je na prvom mestu uzroka smrtnosti kod mladih između 16 i 31 godine u Evropi, dok u Srbiji svaki drugi tinejdžer uzrasta od 14 do 16 godina povremeno pije alkohol, a svako peto dete se povremeno opija. Ne samo to - klinci nekada toliko preteraju sa žestinom da čak padnu i u komu!\n- Kod adolescenata još nije u pitanju alkoholizam, jer je to bolest zavisnosti, već zloupotreba alkohola, gde oni, maltene takmičarski, ispijaju što brže i što veće količine žestine kako bi realizovali sebe, ostavili utisak u društvu i to je jedan začarani krug. Veliki je to problem, naročito kod nas, jer je prevencija slaba i veoma mali broj stručnjaka se time bavi. Problem predstavlja i to što neko, uprkos zakonskim zabranama, prodaje piće maloletnicima, ali i hipertolerancija našeg društva na alkohol. Opijanje je ovde karta za svet odraslih i neretko su upravo članovi porodice ti koji prvi daju mladima neku žestinu - kaže dr Mladenović i dodaje da devojčice počinju da piju skoro isto kao dečaci.\n- 112 maloletnika se u poslednje dve godine našlo na lečenju od alkohola\n- 13 godina je prosečna starost kada deca u Srbiji probaju alkohol\n- 21 godina je prosečna starost kad počinju da se javljaju prvi znaci zavisnosti\n- 35 odsto mladih je pilo alkohol u poslednjih mesec dana\n- 89 odsto mladih je alkohol prvi put probalo u porodičnom okruženju


Borbu vlade protiv sive ekonomije podržava 90 odsto građana Srbije - PKS-RPK Novi Sad\nViše od 80 odsto potrošača u zemljama Centralne i Istočne Evrope (CIE) spremni su da podrže vlade u borbi protiv sive ekonomije, a u Srbiji čak 90 posto njih, pokazuju rezultati stuidije o svesti i stavovima javnosti prema sivoj ekonomiji, koje je danas objavila kompanija Masterkard.\nIstraživanje, koje je sprovela agencija IPSOS u 10 zemalja CIE (Bosna i Hercegovina, Bugarska, Hrvatska, Češka, Mađarska, Poljska, Srbija, Slovačka, Slovenija i Rumunija), otkrilo je da se više od 80 odsto ispitanika protivi sivoj ekonomiji i da pozivaju svoje vlade na borbu protiv nje, navodi se u saopštenju Masterkarda.\nOni su spremni da promene svoje navike prilikom kupovine kada shvate da bezgotovinska plaćanja i uzimanje fiskalnih računa pomažu u borbi protiv nezakonite trgovine.\nU gotovo svim zemljama obuhvaćenim istraživanjem, većina građana je svesna sive ekonomije i doživljavaju je kao negativnu pojavu.\nČak 69 procenata anketiranih razume da siva ekonomija smanjuje sredstva koja treba da budu na raspolaganju za javne usluge, kao što su obrazovanje, zdravstvo ili putna infrastruktura.\nViše od 70 posto ispitanika razume da prikrivanje prihoda od poreskih vlasti ima negativan uticaj na ekonomski rast i dovodi do nelojalne konkurencije.\nPodaci za Srbiju su slični – 85 odsto ispitanika je izjavilo da su čuli za sivu ekonomiju i većina je povezuje sa neprijavljivanjem radnika (75%), neregistrovanjem dela ili svih prodajnih transakcija (75%) i sakrivanjem dela ili celokupnih prihoda preduzeća (72%).\nSvest o sivoj ekonomiji prati i razumevanje nekih od posledica: 74 odsto građana Srbije se slaže da što je viši nivo sive ekonomije, to su manje mogućnosti države da pruži građanima javne usluge, dok 80 posto shvata da siva ekonomija ograničava ekonomski rast zemlje.\nMeđutim, mnogi ne shvataju da njihove navike pri kupovini zapravo mogu napraviti razliku. Skoro polovina ispitanika (45%) uzima fiskalni račun samo onda kada znaju da će im trebati.\nPodaci za Srbiju su pokazali da je nacionalna nagradna igra sa fiskalnim računima i kartičarskim slipovima, koja je organizovana u martu 2017. godine, bila dobro primljena među građanima, pri čemu je 40 posto anketiranih izjavilo da su bili podstaknuti da uzimaju račune češće nego inače.\nStudija je takođe pokazala da potrošači u CIE nisu svesni da bezgotovinska plaćanja mogu značajno da pomognu u suzbijanju sive ekonomije. Samo 37 procenata ispitanika širom regiona identifikovali su plaćanje karticom umesto gotovinom kao jedan od načina za smanjenje sive ekonomije.\nNajniži rezultat je zabeležen u Mađarskoj – 13 posto, dok je u Srbiji taj broj 29 odsto.\nKada potrošači shvate da njihovo ponašanje prilikom kupovine može napraviti razliku, spremni su da ga menjaju.\nTako je gotovo 80 posto građana širom regiona spremno da češće plaća elektronski (od 60% u Sloveniji i 63% u BiH do 82% u Srbiji i 85% u Rumuniji; prosek za Istočnu Evropu – 76%), kao i da uzima račune za svaku transakciju (od 71% u Češkoj do 90% u BiH i 94% Bugarskoj; 86% u proseku u regionu).\nPrema izveštaju pod nazivom „Smanjenje sive ekonomije putem elektronskih plaćanja“, koju je Ernst&Young pripremio za Masterkard 2016. godine, vrednost sive ekonomije u Istočnoj Evropi varira od 11,3 odsto bruto domaćeg proizvoda u Češkoj do 25,5 procenata BDP-a u BiH.\nRezultati za Srbiju pokazuju da je siva ekonomija na nivou od 20,8 procenata BDP-a.\nArtur Turemka, generalni direktor za tržišta Balkana u kompaniji Masterkard, rekao je da studija „pokazuje da su ljudi širom CIE zapravo saveznici vlada u borbi protiv sive ekonomije“.\n„Postoji potreba da se intenziviraju edukativne aktivnosti na podizanju svesti građana o njihovoj ulozi u ograničavanju sive ekonomije. Bezgotovinsko plaćanje je posebno efikasan način da se to postigne, jer ga potrošači već rado koriste i smatraju brzim, praktičnim i sigurnim načinom plaćanja“, dodao je on.\nU BiH, Srbiji, Bugarskoj i Hrvatskoj, ispitanici su mišljenja da potrošači treba da se pridruže borbi protiv sive ekonomije, ograničavajući mogućnosti poslovnim subjektima da sakriju svoje prihode, zaključuje se u saopštenju Masterkarda.


STRAH OD NEVIĐENOG POTOPA Zemljotresi prete da probude evropski vulkan koji može propasti u more i izazvati MEGACUNAMI\nNa kanarskom ostrvu La Palma zabeleženo je na desetine mini zemljotresa tokom vikenda, kažu naučnici.\nViše od 40 tremora zabeleženo je za samo 48 sati, jačine između 1,5 i 2,7 na Rihterovoj skali, iako su se odvijali pod takvom dubinom ispod mora, da ih stanovnici na ostrvu nisu osetili.\nMarija Hose Blanko, direktorka Nacionalnog geografskog instituta na ostrvu, izjavila je da sličan seizmički "roj" nikada nije zabeležen do ovog datuma na La Palmi.\nOvo je podstaklo strah od erupcije vulkana Kumbre Vieha, za koji su neki naučnici upozorili da bi mogao da se sruši u more, što bi uzrokovalo megacunami koji bi pogodio Portugal, Španiju, Britaniju i istočnu obalu SAD.\nKontroverzna studija iz 2013. godine doktora Stivena Vorda sa Univerziteta u Kaliforniji i doktora Sajmona Deja iz, centra Benfild Greig za istraživanje rizika, tvrdi da bi, ako se Kumbre Vieha probudi, izbušeni, zapadni deo planine mogao da se sruši u more.\nOni su rekli kako bi podzemne vode mogla da destabilizuju blok stene od oko 500 kubnih kilometara, i da bi ona mogla da sruši u more brzinom do 350 km na sat.\nDalje, oni predviđaju nastanak megacunamija, ogromnog talasa visine do 600 metara i koji bi mogao ogromnom brzinom da potopi obale Zapadne Evrope, a zatim i Istočne obale SAD.\nMeđutim, vodeći stručnjaci su odbacili ovu teoriju.\n- Ova zastrašivanja treba jednom i zauvek biti poslata u smeće - napisao je stručnjak Dejv Petli u tekstu za Američku geofizičku zajednicu.\nRekao je da će fenomen koji su istraživači proučavali izazvati verovatno manje talase, možda i cunami, ali sigurno ne megacunami.\nVulkan Kumbre Vieha je poslednji put eruptirao 1971. godine, a prethodno 1949. godine. Međutim, to ne znači da mu je sada vreme da se probudi, jer je pre ove dve godine poslednji put bio aktivan 1712. godine.\nPANIKA NA GRENLANDU Zemljotres pokrenuo VISOKE TALASE, evakuisano stanovništvo\nProbajte da se ne nasmejete: Nameštala se za idealnu fotku za Instagram, a onda je NAIŠAO TALAS


Naslov > Aktivnosti > Ostale aktivnosti > Veterani u udžbenicima\n03.09.2013 Centar za ljudska prava Niš i CZKD\nEvropski pokret je uzeo učešće u debati “ Veterani u udžbenicima” koju je organizovao Centar za ljudska prava Niš i CZKD.\nRatovi uglavnom predstavljaju prelomne događaje kojima završava jedna i počinje neka nova epoha, u ratovima propadaju jedne i stvaraju se druge imperije, oni dovode do promene klasnih odnosa. Upravo zbog toga oni su omiljena tema istorijskih analiza i diskusija u godinama i vekovima nakon što se dogode. Uobičajeno pisanje istorije je linearno u progresu ka nekom cilju. Taj cilj je politička odluka o društvenom interesu, koji najčešće određuju oni koji imaju političku i ekonomsku moć.\nTako je i u slučaju Srbije i njenog odnosa prema skorašnjoj istoriji. Naravno, istoričari će zabeležiti činjenice iz ratova 1991- 1999, jer njihov posao je da ih beleže, ali detaljnije analize uzroka i posledica ovih ratova nisu postale štivo udžbenika istorije, niti će postati sve dok se ne povede diskusija oko društvenog cilja. Takvu diskusiju onemogućava politička i ekonomska vlast u Srbiji, kojoj odgovara da odnos društva prema ratu ostane nejasan, i da učesnici rata, uključujići veterane, pale borce, izbeglice, interno raseljena lica, civilna žrtve iz ovih ratova ostanu nepriznati od države koja ih je poslala u rat, neprepoznati i svojoj deci kao učesnici rata. Veterani su osuĎeni na marginu društva, kažnjeni zbog toga što su učesnici i svedoci nečega, što se „nije dogodilo“.\nCivilne i vojne žrtve ovih ratova ostaće neprebrojane, ostavljene da žive u sećanjima samo svojih najmilijih. Društvo neće iz njih izvući pouke iako su ga upravo oni tako drastično izmenili. Nema veterana, nema žrtava pa zašto bi se o takvim ratovima i učilo u školama?\nDovoljno je da se pomenu u jednoj kraćoj lekciji, da se nauka ne ogreši prema suvim činjenicama. Potpuno suprotno načinu na koji se nekadašnja SFRJ na najrazličitije načine, a posebno kroz obrazovni sistem, bavila tematikom II svetskog rata. Svaka interesna grupa, od veterana do anti-ratnih aktivista, očekuje da država prihvati ekskluzivno njihovu interprtaciju rata i time im dodeli poziciju moći. Ali, danas istorija ne može biti istorija odozgo, već društvena istorija koja reflektuje rascep u sebi, istorija koja legitimiše više pozicija. To, naravno nije ono što postoji u Srbiji – tabu i ignorisnje, gde nisu zabeleženi ni ratovi ni istorija anti-ratnog pokreta.\nČega se sve plaše svi oni koji su vodili Srbiju od 90-tih pa do danas u vezi sa njenom ulogom u proteklim ratovima, i zbog čega su ti ratovi koji su stvorili ovakve društvene odnose u kojima danas živimo toliko problematični da se o njima zauzme zvaničan stav. Ukoliko istoriju pišu pobednici, ko su pobednici? Ko su pobednici rata u Srbiji? Veliki broj naših veterana još uvek gleda na „pobedu“ u smislu ostvarivanja proklamovanih ciljeva rata u kom su učestvovali – stvaranja nove nacionalno homogene države.\nAli, gledajuci situaciju u Hrvatskoj, gde veterani imaju sve moguće počasti i beneficije, i uprkos tome nisu zadovoljni, možda „pobeda“ nije tamo gde su je veterani očekivali kada su kretali u rat. Možda pitanje treba postaviti drugačije: kome odgovara da se odgovornost za rat baci na pojedince, običan narod, a ne na političare, ekonomske strukture i intelektualce koji su izazvali i direktno stvorili atmosferu za rat?\nDa li danas možemo, pogotovo na ekonomskom nivou, da nađemo na političkoj sceni jednog političara, ili partiju koji nije vodila, profitirala, kolaborirala, ili amnestirala vođe, profitere i kolaborante u ratu i državnoj ratnoj pljački devedesetih godina i kasnije? Da li zbog toga Srbija nema pravo na veoma važan deo svoje skorašnje istorije?\nU tom slučaju o tom periodu naredne generacije saznavaće iz nekih drugih izvora, ali je naivno pomisliti da će to ikoga oprati od odgovornosti.


OPŠTINSKO TAKMIČENjE RECITATORA - Glas Podrinja\nSutra se biraju najbolji recitatori opŠtine Krupanj\nTakmičenje recitatora opštine Krupanj se održava u petak 27. marta 2015. godine u Biblioteci „Politika“ Krupanj sa početkom u 10 časova. Prema propozicijama svaka škola bira recitatore u kategorijama mlađi uzrast (učenici od prvog do četvrtog razreda osnovne škole), srednji uzrast (učenici od petog do osmog razreda osnovne škole) i stariji uzrast (srednjoškolci i mladi do 23 godine).\nKriterijumi po kojima stručna komisija ocenjuje recitovanje jedinstveni su za sve smotre (odeljenjske, školske, opštinske, okružne i republičku) i za sva tri uzrasta i sadrže izbor pesme primeran uzrastu i polu recitatora, akcentuaciju i dikciju, ostvarenje misaono-emotivnih sadržaja pesme, prirodnost, izražajnost i sugestivnost recitovanja. Recitatori govore po jednu pesmu, istu na svim nivoima takmičenja koja se govori napamet i može da traje najviše tri minuta za mlađi i srednji uzrast, a najviše četiri minuta za stariji uzrast.\nOsnovni ciljevi smotri recitatora su razvijanje osećanja za osnovne etičke i estetičke norme koje sadrži poezija, upućivanje u složene sadržaje poezije koja nastoji da odgonetne smisao života i obuhvata sveukupno ljudsko iskustvo, kultivisanje govornog izraza i razvijanje što humanije komunikacije među ljudima, traganje za suštinskim vrednostima pesme i što sugestivnije iskazivanje misli i osećanja pesnika, popularisanje poezije i širenje kruga recitatora i ljubitelja poezije.\nInteresantno je i to da je svake godine sve veće interesovanje mladih za ovu vrstu takmičenja u kome se oni, na zadovoljstvo svih, oprobavaju u veštinama recitovanja poezije domaćih i stranih pesnika. Na opštinskom takmičenju recitatora se bira po troje najuspešnijih u svim uzrastima koji će opštinu Krupanj predstavljati na Okružnoj smotri recitatora zakazanoj za petak 24. aprila 2015. godine u Biblioteci „Politika“ Krupanj sa početkom u 10 časova.


Ruska VTB banka već počela da “grabi” novac KAP-a – Bankar.me\nRuska VTB banka već počela da “grabi” novac KAP-a\nJune 24, 2013 BERZA, CRNA GORA, SVE VIJESTI Leave a comment\nRuska VTB banka, koja potražuje od Kombinata aluminijuma nešto više od 90 miliona eura, od čega je oko 60 miliona pokriveno državnim garancijama, u proteklih 10 dana ponovo je počela da plijeni novac sa računa KAP-a koji je u toj finansijskoj instituciji.\nOd posljednje prodaje metala, prema pouzdanim informacijama “Vijesti”, zaplijenjeno je prvo oko 588 hiljada eura sa računa KAP-a u VTB-u na ime obračunatih kamata na kredite. Prošlog petka, kada je Ministarstvo finansija podnijelo zahtjev Privrednom sudu za pokretanje stečaja Kombinatu, kojim je upravljao ruski CEAC, uzeto je i dodatnih nešto više od 250 hiljada eura.\nZbog toga se proizvedeni aluminijum iz KAP-a od prošlog petka ni ne izvozi, već se lageruje u krugu fabrike, jer kupac ne može garantovati KAP-u da prihodovani novac opet neće biti zaplijenjen od VTB-a.\nTrenutno je u krugu KAP-a lagerovano oko 900 tona metala koji na tržištu vrijede 1,57 miliona dolara ili 1,07 miliona eura. Problem je što KAP ne može sada legalnim putem tako lako izvesti i naplatiti svoj proizvod na tržištu.\nŠvajcarska kompanija Glenkor, sa kojom je potpisan ugovor i koja godinama kupuje metal iz KAP-a, ne može da garantuje da će novac od prodaje biti dostupan podgoričkoj kompaniji. Ono što Glenkor treba da plati, prvo ide na račun VTB-a, od kojeg su firme ruskog tajkuna Olega Deripaske uzimale kredite, navodno za KAP. Tako je dogovoreno, posebno usljed problema sa poslovanjem podgoričke fabrike, da bi ruska banka obezbijedila naplatu dijela dugovanja.\nOzbiljne prijetnje nadvijaju se i nad državnim trezorom jer ukoliko KAP zaista zaustavi prodaju, VTB bi mogao Ministarstvu finansija poslati zahtjev za prinudnu naplatu preko 60 miliona po osnovu kredita KAP-a za koji je Vlada žirant.\nVTB banka je tokom januara i februara ove godine sa računa KAP-a u toj banci skinula po dva miliona eura.\nPrivremeni stečajni upravnik Veselin Perišić juče nije odgovarao na telefonske pozive “Vijesti” da bi odgovorio zvanično o problemima u KAP-u, posebno sa VTB bankom.\nNa svjetskim berzama metala u proteklih nekoliko dana žestoko su pale cijene mnogo vrijednijih metala nego što je aluminijum, koji se u četvrtak zadržao na prosječnom nivou od samo 1.748 dolara po toni. Ta prodajna cijena za oko 300 dolara je niža od proizvodne cijene tone metala u KAP-u. To znači da, ukoliko KAP kojim slučajem „preživi“ ovaj potop, da će se nagomilani dugovi kompanije samo dodatno povećavati.\nEn plus grupa i of šor CEAC, koji sa Vladom tri i po godine dijele vlasništvo u KAP-u, dugovanja fabrike su doveli do oko 350 miliona eura, od čega je najveći dio dug povezanim firmama Rusa i ruskoj banci, kao i za kredite. Revizija duga tek treba da se radi da bi se utvrdilo ima li i koliko fiktivnih.\nU vanrednim okolnostima, kakva je u KAP-u, Ministarstvo finansija kao povjerilac koji je zbog nemogućnosti da naplati 24,42 miliona eura potraživanja tražio pokretanje stečaja, može da traži ubrzavanje procedure. Oni od predsjednika Privrednog suda Dragana Rakočevića mogu da traže ročište i prije 16. jula, a na njemu bi se raspravljalo o pokretanju stečaja.\nVlada i dalje luta, ne znaju kako da održe proizvodnju\nVlada zvanično još nije objavila na osnovu koje analize i pokazatelja tvrdi da može da obezbijedi najavljenu proizvodnju u Kombinatu aluminijuma, kao ni od kojeg novca.\nNa sjednici Vlade u četvrtak, kojom je predsjedavao premijer Milo Đukanović, razgovarano je o problemima u KAP-u i njegovom (ne)opstanku.\n“Vlada se upoznala sa aktuelnim dešavanjima u Kombinatu aluminijuma i aktivnostima koje se preduzimaju u pravcu iznalaženja rješenja za prevazilaženje postojeće situacije”, sve je što je objavljeno juče iz izvršne vlasti.\nĐukanović nije bio u Crnoj Gori kada je Vlada odlučila da Ministarstvo finansija pokrene stečaj zbog duga KAP-a koji su poreski obveznici platili Dojče banci za kredit kompanije.\nMinistri DPS-a su dobili njegovu saglasnost da sada budu za stečaj, a iz SDP-a su “izuzeli mišljenje”, jer smatraju da se ta opcija kasno primjenjuje.\nPrema nezvaničnim informacijama “Vijesti”, glavno neslaganje koalicionih partnera je to što SDP ne smatra da je moguće održati proizvodnju u KAP-u. Iz SDP-a su se zalagali da se stečaj pokrene ranije, ali je u tom periodu Đukanović tražio da isplati partnera Olega Deripasku sa 40 miliona ili 51 milion (ako je u ratama) da bi vratio državi 29,4 odsto akcija.\nZaključke Skupštine da raskine saradnju sa of šor CEAC-om je odbio, a Vlada je samo na osnovu tri neplaćena računa za struju mogla to da učini. KAP duguje za struju preko 70 miliona eura. KAP je skoro dva mjeseca krao električnu energiju iz crnogorskog sistema, uz prećutnu saglasnost Vlade i Elektroprenosa (CGES), jer nema ugovor o snabdijevanju sa Elektroprivredom.\nPotom, uz njihovu saglasnost, to je radio i iz regiona i evropske interkonekcije. Zbog toga je Crnoj Gori prijetio mrak, a iz blamaže međunarodnog karaktera se država izvukla tako što je CGES počeo da vraća ukradeno. Ko će u krajnjem platiti taj ceh, još nije objelodanjeno. Navodno je ostavljeno da CGES milione naplati od KAP-a, što je tek sada nemoguće.\nRuski CEAC je odbio da kupuje struju da bi je vratio evropskom sistemu, odbijajući da prizna da je nelegalno snabdijevao fabriku. Nakon toga je uslijedio zahtjev Vlade da se pokrene stečaj KAP-u i još se ne zna hoće li to biti kroz organizovanje proizvodnje ili kroz bankrot, poput onog u Željezari. Primjer Željezare da se KAP oslobodi dugova je navodio i SDP, što bi značilo da su sugerisali gašenje stare i osnivanje nove aluminijumske kompanije, za koju bi pokušali da nađu kupca. Iv.G.\nZvali Dodika za pomoć?\nSpekuliše se da je prije nekoliko dana visoki zvaničnik crnogorske vlasti morao zvati predsjednika Republike Srpske Milorada Dodika sa molbom da se, zbog moguće blokade računa, omogući nesmetana nabavka glinice iz fabrike Birač iz Zvornika odakle KAP i nabavlja ovu sirovinu.\nDržavni Montenegrobonus u ponedjeljak bi Elektroprivredi trebalo da uplati dodatnih 550 hiljada eura za kupovinu struje KAP-u tokom naredne sedmice. Navodno su iz KAP-a zvali pojedine domaće biznismene kako bi se obezbijedila makar petodnevna nabavka mazuta.\nPOJMOVIGarancije za KAP Garancije za Kombinat aluminijuma KAP Kombinat Aluminijuma Podgorica VTB banka\nPrevious Svjetska banka: Raste iznos nekvalitetnih kredita u Crnoj Gori\nSljedeći Hilton je najpopularniji hotelski brend na svijetu


Mašović podsjetio: UN, shvativši da ne može zaustaviti rat, usvojio je Rezoluciju 1325 | TV1\nMašović podsjetio: UN, shvativši da ne može zaustaviti rat, usvojio je Rezoluciju 1325\nŽene čine 7,28 posto ukupnog broja pripadnika vojske.\n“U Oružanim snagama Bosne i Hercegovine značajno je povećan broj žena koje čine 7,28 posto ukupnog broja pripadnika vojske”, rečeno je na Konferenciji “Žene, mir i sigurnost – Mreže načelnika generalštabova”, koja je danas počela u Sarajevu.\nTa trodnevna konferencija, koju su organizirali OSBiH i Ambasada Velike Britanije u BiH, ima za cilj da razmotri stepen implementacije Rezolucije Vijeća sigurnosti Ujedinjenih nacija 1325 koja se odnosi na predstavljanje rodne jednakosti, poboljšanje statusa i veću zastupanost žena u institucijama i organizacijama odbrane i sigurnosti.\nNačelnik Zajedničkog štaba OSBiH Senad Mašović istakao je da su žene u OSBiH zastupljene u kategorijama vojnika, podoficira i oficira s perspektivom da u budućnosti postanu i generali.\n“Unutar OSBiH, muškarci i žene zajedno izvršavaju zadatke u mirovnim misijama širom svijeta i na najbolji način prezentiraju BiH i implementiraju tu rezoluciju”, istakao je Mašović.\nPodsjetio je da je UN, shvativši da ne može zaustaviti rat, usvojio Rezoluciju 1325 koja treba zaštititi najslabije osobe u oružanim sukobima, djecu, žene i osobe treće životne dobi, te da su kroz tu inicijativu obavezali sve članice da pravilno razumiju rodnu ravnopravnost.\nDodao je da BiH, kao članica UN-a i aspirant za punopravnu članicu NATO-a, ima obavezu da implementira direktive u segmentu implementacije te rezolucije.\nAmbasador Velike Britanije u BiH Matthew Field istakao je da je Ujedinjeno Kraljevstvo potpuno posvećeno implementaciji Rezolucije Vijeća sigurnosti UN, te da je snažnija uloga žena ključna da bi njihove oružane snage bile što efikasnije i reprezentativnije.\n“To dovodi do boljih operacija, povećanja ljudskog potencijala i postizanja trajnog mira. Ujedinjeno Kraljevstvo potpuno podržava rad ovog važnog segmenta”, poručio je britanski ambasador.\nPrethodni članakPresreli vozilo “Euro Ekspres” i ukrali sef\nNaredni članakPoslanici NSRS iznijeli primjedbe na rad VSTV-a


Nakon što smo proteklih mjeseci detaljno govorili o spornim dogovorenim tenderima, nezakonitim javnim nabavkama, te protiv odgovornih podnijeli Krivičnu prijavu zbog zloupotrebe položaja i nesavjesnog poslovanja Okrunom tužilaštvu u Trebinju, kojom su pričinili štetu od oko 18 miliona maraka kHET-u sklapajući štetne poslove, čelnici Hidroelektrana na Trebišnjici su odlučili da preduzmu određene mjere.\nČlan Uprave HET-a i izvršni direktor za proizvodnju i tehničke poslove Ilija Tamindžija i njegov zet Luka Petrović, siva eminencija koja preko svog šure i poslušnika generalnog direktora Gordana Mišeljića rukovodi i kontroliše sve novčane transakcije HET-a, odlučili su da u narednom periodu na svim tenderima bude veći broj ponuđača kako namještanja i muljanja ne bi bili isuviša očigledna.\nNaime već duže vremena za najprostije javne nabavke papira, rezervnih dijelova za vozila, higijenskog ili kancelarijskog materijala, javljao se samo jedan ponuđač, sa kojim je Luka ranije dogovorio posao i raspodjelu novaca, iako samo u Trebinju, a da ne govorimo o cijeloj Republici Srpskoj i BiH, ima bar 10 ponuđača i privatnih firmi koji ispunjavaju uslove ali se ne prijavljuju jer znaju da je posao unaprijed dogovoren pa ne žele da uzaludno troše novac za prikupljanje dokumentacije i slanje prijave.\nDa ne bi bili isuviše očigledne njihove kriminalne radnje, Ilija i Luka su dali nalog pretpostavljenim da se u narednom periodu na tendere prijavi više firmi, i da se preduzeća međusobno „prate“. Stara razrađena šema podrazumjeva da preduzeće koje je dogovorilo posao sa Lukom i HET-om traži od još 2 preduzeća sa kojima dobro srađuje da pošalju ponude koje će biti nešto veće od njegove, kako bi se fingiralo tržišno takmičenje i konkurencija, a oni će njima kasnije uzvratiti sličnom uslugom na nekom drugom tenderu.\nSvakako da Ilija i Luka na ovaj način neće ništa postići, i da ih njihova providna namještanja neće amnestirati od odgovornosti kada se jednog dana zarobljene institucije i pravosuđe oslobode okova vladajuće stranke.\nKao što smo neki dan unaprijed predvidjeli koja će firma i za koliko novca dobiti posao nadogradnje prostorija na HE Grančarevo, tako već sada znamo koje su šeme već dogovorene i ko će dobiti koji namješteni posao. Tako će recimo za nekoliko dana, već početkom juna, HET dodijeliti posao okolnog uređenja HE 2, vrijedan nešto manje od 180 000 maraka, firmi SIGA, a prateću ponudu poslaće preduzeće „Bejat“ iz Trebinja dok će „Kontura“ sa SIGOM da učestvuje u ponudi kao partner.\nPored toga SIGA će uskoro ponovo da dobije posao navodnog uređenje tobala Sušice, Jazine, Mirotinjskog potoka, a posla će biti i za druge dvorske privatne firme iz Trebinja. da bi finansirao radove za svoje „domaćine“ koji su rezali mezu glasačima pred izbore HET mora da se kreditno zaduži.\nZbog loše finansijske situacije, nedostatka novca, kašnjenja sa isplatama dobavljačima, nekada moćni HET je pao na najniže grane u svojoj istoriji i primoran je da uzme dodatnih 10 miliona maraka kredita kako bi plaćao tekuće obaveze. O novom kreditu, namještenim tenderima i finansijama HET-a uskoro ćemo našim vjernim čitaocima, prije svega dragim drugarima iz Uprave HET-a, pisati detaljnije….


Nova knjiga Boška Mijatovića u izdanju Arhipelaga – Lepe Vesti\nObjavio urednik Dana Sep 21, 2021\nNova knjiga Boška Mijatovića Istorija državnih finansija Srbije 1876-1895. upravo je objavljena u izdanju Arhipelaga u istoriografskoj ediciji Vreme i priča.\nKnjiga Boška Mijatovića Istorija državnih finansija Srbije 1876-1895. je kapitalna studija iz ekonomske istorije Srbije u poslednje tri decenije XIX veka. Mijatović detaljno razmatra stanje srpskih državnih finansija od Berlinskog kongresa do pred kraj vladavine poslednjeg Obrenovića, uzroke takvog stanja finansija, kao i posledice stanja državnog budžeta na ukupne društvene i političke prilike u Srbiji toga vremena i nekoliko narednih decenija.\nPo mnogo čemu inovativna i otkrivajuća, knjiga Boška Mijatovića iza priče o državnim finansijama i ekonomskoj istoriji Srbije u prvim decenijama posle potvrđene nezavisnosti na Berlinskom kongresu iscrpno prikazuje politiku i društvo, ključne ideološke tokove i kulturu u Srbiji toga doba. Otuda je ova knjiga nezaobilazna za razumevanje tadašnjeg srpskog društva.\nPosebnu pažnju Mijatović posvećuje finansijskoj i ekonomskoj politici liberala, naprednjaka i radikala, kao i njihovim povremenim savezima, a još češće nepomirljivim političkim sukobima. Zahvaljujući ovakvom postupku, Mijatović oblikuje razuđenu, uzbudljivu i živopisnu sliku Srbije, njene političke stvarnosti i njenog ekonomskog stanja, neprestanog sukoba modernizacije i populizma u periodu od stečene nezavisnosti do Karlsbadskog aranžmana kojim je jedva, u poslednjem času, izbegnut bankrot države i slom njenih finansija.\n– Istorija državnih finansija važna je za opštu, a posebno istoriju srpske države, jer državne finansije predstavljaju mazivo koje podmazuje državnu mašineriju i omogućava njene aktivnosti, ali i postavljaju ozbiljna ograničenja državnim akcijama i, čak, mogu dovesti državu u egzistencijalnu krizu. Ova knjiga donosi ukrštanje ekonomske, društvene i političke istoriografije, začinjeno zbivanjima koja bi mogla pripadati ličnoj istoriji.\nNisam hteo da samo analiziram podatke o državnim finansijama na način obične ekonomske analize, već i da ih uklopim u šira zbivanja u državi Srbiji. Pokušao sam da uđem u detalje, da ih objasnim i potražim uzroke i posledice, izbegavajući nezasnovana uopštavanja. Mnoge događaje sam opisao i zato što u literaturi nisu ni dodirnuti, pa da ne ostanu zaboravljeni, ili da bih dao potpuniju ili tačniju varijantu, pošto se u nekim tekstovima grešilo i u faktografiji i u ocenama.\nDa li sam u tome uspeo, presudiće čitaoci – kaže Boško Mijatović povodom objavljivanja knjige Istorija državnih finansija Srbije 1876-1895. Priča o ekonomskoj i finansijskoj istoriji Srbije od Berlinskog kongresa do pred kraj\nveka, na preko 500 strana velikog formata, čita se kao uzbudljiv roman, jer autor ukazuje na ključne izvore političkih i društvenih sukoba, kao i na najvažnije epizode u tim sukobima.\nPrikazane u živim i uverljivo predočenim okolnostima njihovog konkretnog društvenog i političkog vremena, istorijske ličnosti u Mijatovićevoj studiji nisu okamenjene i povlašćene figure minulih vremena već ljudi od krvi i mesa, ljudi koji donose ili izbegavaju odluke, ljudi koji čine greške i ljudi koji pokreću događaje i čije odluke na bolje ili pak na gore menjaju jednu zemlju. Pred očima čitaoca ukazuju se u punoj svetlosti ministri finansija i predsednici vlada, narodni poslanici i kraljevi, oficiri i strani poverioci, poreznici i preduzetnička klasa u postepenom nastajanju.\n– Odnos srpske države i državnih finansija nije bio harmoničan u ovom periodu. Država se dosta neodgovorno odnosila prema sopstvenom budžetu, čemu su temelj postavili naprednjaci olakim zaduživanjem radi pokrića deficita, a nastavili radikali s mukom plaćajući ili ne plaćajući državne obaveze. Vlade uglavnom nisu uspevale da usklade prihode i rashode na potrebnom nivou, čemu je glavni doprinos dalo izbegavanje jačeg oporezivanja biračkog tela. Bez zajmova u inostranstvu srpska država nije mogla normalno da funkcioniše.\nA takva finansijska zavisnost vodila je i ka jačanju političkog uticaja stranaca, posebno Austrougarske, čije su banke obezbedile nekoliko zajmova Srbiji ili učestvovale u konzorcijumima. Кarlsbadski aranžman olakšao je stanje državnih finansija Srbije, što joj je odmah dalo širi manevarski prostor u odnosima sa Austrougarskom, pa je vlada Stojana Novakovića ubrzo imala nekoliko diplomatskih okršaja sa susednom carevinom – zaključuje Boško Mijatović povodom svoje knjige koja je nastala kao plod dugogodišnjih istraživanja ekonomske, finansijske i političke istorije Srbije u drugoj polovini XIX veka.


Dan online - Polumature: Otvorili novo poglavlje života - 2019-06-12\nPolumature POLUMATURANTI I MATURANTI RESURSNOG CENTRA „PODGORICA” PROSLAVILI ZAVRŠETAK ŠKOLOVANJA\nZajedničko slavlje sa nastavnicima i roditeljima Otvorili novo poglavlje života\nUčenici završnih razreda Resursnog centra „Podgorica” proslavili su kraj osnovnog i srednjeg obrazovanja. U holu ove vaspitno-obrazovne ustanove, zajedno sa rodbinom i nastavnicima veselila su se dva polumaturanta i tri maturanta. Da ih isprate sa ovih prvih raskrnica u nova životna poglavlja tu su bili i nekadašnji učenici ove ustanove.\n–Mi smo u decembru prošle godine proslavili 70 godina rada. Ustanova se vremenom mijenjala, transformisala se od specijalne Ustanove za slijepu djecu, zatim Zavoda za slijepu djecu, a od 2012. godine ona je Resursni centar. Ovo je izuzetna generacija polumaturanata i maturanata. Završetak školovanja večeras proslavljaju dva polumaturanta i to Jakov Ralević i Nikola Čejović, kao i maturanti Ivan Čović, Sara Brajović i Uroš Gugolj - saopštila je Mirjana Popović, direktorica Resursnog centra „Podgorica”.\nOna je navela da i ovu generaciju kao i prethodno čine dobra djeca.\n– Ova djeca nemaju posebne razlike u odnosu na tipičnu djecu, osim posebnih obrazovnih potreba koje imaju. Imaju sve potrebe kao ostala djeca koja nemaju smetnje, i raduju se i tužni su, nastavnici se prema njima odnosi kao i nastavnici u tipičnim školama. U budućem radu želim im puno sreće i zdravlja jer je to njima najpotrebnije – poručila je Popović. N.S.


Đukanović primio akreditivno pismo novoimenovanog ambasadora Rusije\nAmbasada Ruske Federacije, Podgorica, fotoarhiv\nU Podgorici je u ponedjeljak akreditivno pismo predsjedniku Crne Gore Milu Đukanoviću, između ostalih, predao i novoimenovani ambasador Rusije, Vladislav Vladislavovič Maslenikov.\nTom prilikom Đukanović je kazao da očekuje da će do kraja mandata novoimenovanog ambasadora Rusije odnosi dvije države biti unaprijeđeni u skladu sa tradicionalno prijateljskim vezama.\nOn je konstatovao da je od žaljenja što odnosi danas nijesu u tom duhu, važnija spremnost "da ih zajedničkim radom dovedemo na očekivani nivo", rekao je Đukanović.\nĐukanović je ocijenio da su sadašnji odnosi posljedica poremećaja na globalnoj političkoj sceni, ističući i spremnost da kroz komunikaciju sa evropskim partnerima doprinese pravilnom razumijevanju i obnovi kvalitetne saradnje Rusije i EU.\nCrnogorski predsjednik je ocijenio da postoji ozbiljan prostor za jačanje ekonomske saradnje, što potvrđuje značajno prisustvo turista i predstavnika ruskog biznisa u Crnoj Gori.\nOn se saglasio da je zategnutost u odnosima povezana pored ostalog sa problemima na međunarodnom planu, uz ocjenu da, kako je rekao, naši narodi zaslužuju bolje odnose.\nRuski ambasador je rekao da je spreman za pragmatičnu saradnju u obostranom interesu, na ekonomskom i multilateralnom planu.


RTCG - Radio Televizija Crne Gore - Nacionalni javni servis :: Društvo :: Angažovano pet osoba na programu "Personalni asistent"\n24. 09. 2020. 10:18 >> 10:21 0\nAngažovano pet osoba na programu "Personalni asistent"\nNVO Opštinsko udruženje multiple skleroze Bijelo Polje je bilo jedan od izvođača programa javnog rada ,"Personalni asistent" od 01. juna do kraja septembra ove godine. Za realizaciju tog programa Zavod za zapošljavanje Crne Gore je opredijelio 7.279,40 eura.\nPersonalna asistencija podrazumijeva pružanje pomoći osobi sa invaliditetom za obavljanje aktivnosti koje u svakodnevnom životu ne može obaviti bez pomoći drugog lica.\n"Radno angažovanje pet nezaposlenih osoba, iz kategorije teže zapošljivih lica, u ulozi personalnih asistenata, dovelo je do smanjenja broja nezaposlenih lica na evidenciji ZZZ CG, a samim tim dovelo je i do poboljšanja materijalnog i socijalnog statusa njih i njihovih porodica. Jedan od ostvarenih rezultata svakako je i povećanje stručnih kompeticija osetljivih grupa nezaposlenih osoba", navodi se u saopštenju.\nOsobe sa invaliditetom, koje žive sa multiplom sklerozom, uz personalnu asistenciju dobijaju mogućnost za kvalitetniji, ispunjeniji i produktivniji život, da budu manje zavisni o pomoći članova porodica, socijalizuju se i postaju vidljiviji u društvu.\n"Za potrebe projekta na raspolaganju su bili svi intelektualni, prostorni i tehničko-tehnološki kapaciteti NVO OUMSBP. Realizacijom programa javnog rada unaprijeđena je saradnja između ZZZCG i NVO OUMSBP.\nRealizacija programa javnog rada sprovedena je uz poštovanje mjera, koje su propisane radi sprječavanja širenja korona virusa", zaključuje se u saopštenju.


Sotirovski: Da li neko ko mene naziva izdajicom i plaćenicom treba da vodi državu? - Infobrif\nSotirovski: Da li neko ko mene naziva izdajicom i plaćenicom treba da vodi državu?\nObjavljeno 23.01.2019. u 14:15\nFoto: Youtube/Printscreen/akord media\nNIŠ – Članica Glavnog odbora Srpske napredne stranke (SNS) i načelnica Nišavskog upravnog okruga Dragana Sotirovski izjavila je danas da se napadi na žene na javnim funkcijama, ne događaju samo u Beogradu, već i u drugim mestima.\nSotirovski je kazala da je na društvenim mrežama stalno izložena napadima i da iza tih napada stoje ljudi koji sebe predstavljaju kao opozicija i deo Saveza za Srbiju.\n„Da li neko ko mene naziva makedonskom droljom, spodom, izdajicom i plaćenicom treba da vodi državu? Neke od tih ljudi poznajem, viđam ih na ulici i na protestnim šetnjama, pozivaju na linč i rušenje legitimno izabrane Vlade Srbije i Aleksandra Vučića“, izjavila je Sotirovski na konferenciji za novinare na kojoj su članice SNS osudile napade na žene na javnim funkcijama.\nSotirovski je rekla da je napade prijavljivala Policijskoj upravi u Nišu, ali da su je otuda uputili na Odeljenje za visokotehnološki kriminal u Beogradu jer policija u Nišu nema mogućnosti da proveri ko su ljudi na društvenim mrežama.\n„Ne samo da osuđujemo ono što se dešava na javnoj sceni, već šaljemo poruku iz Niša da žene, ma koji posao radile, nisu ni fukse, ni prostitutke, ni kurve“, izjavila je Sotirovski.\nOna je istakla da je osudila rečnik koji je nedavno na Tviteru koristio zamenik gradonačelnika Niša Miloš Banđur.\n„Ne kažem da nije trebalo da odgovori, ali na pristojniji način i da izabere prave reči da se odbrani od napada. Ne zaboravite, da je Banđur bio isprovociran. Njegova majka je uvređena na tom Tviter nalogu, izvređano je njegovo poreklo, to što dolazi sa Kosova i Metohije“, izjavila je Sotirovski povodom toga što je Banđur na Tviteru novinarku Senu Todorović nazvao „ćurkom“ i „matorom žutom kučkom“.\nSvakodnevne napade na žene i sve one koji „vole pristoju Srbiju i politiku koju vodi predsednik Srbije Aleksandar Vučić“ osudile su na današnjoj konferenciji poverenica Unije žena Gradskog odbora Srpske napredne stranke Svetlana Milijić, predsednica foruma žena Ujedinjene seljačke stranke Svrljig Tatjana Lazarević i direktorka Sigurne kuće Sonja Šćekić.\nDragana SotirovskiNačelnica Nišavskog okrugaNapadiSNSTviterUvredeŽene\nUkrali više od 600.000 dinara iz prodavnica i apoteke\nPremijerka Srbije: Sergej Trifunović u neuspešnom pokušaju da bude duhovit uvredio milione građana širom sveta


upala kože | Pas za vas\nUpala kože uzrokovana lizanjem\nKada pas intezivno čisti i liže određeno mesto na telu dolazi do upale kože s karakterističnom ranom zbog lizanja. Kao komplikacija nastaje sekundarna bakterijska infekcija koja može prodreti duboko u tkivo i izazvati furunkulozu.Uzrok bolesti je najverovatnije psihički (psihogeni dermatitis, neurodermatitis), a na nastanak bolesti utiču i neki drugi faktori:Rasna predispozicija- emotivnije i nervoznije rase ranije razviju psihogeni dermatitis. To su dobermani, doge, labradori, irski seteri, pudle i nemački ovčari.Životni stil pasa je veoma bitan u nastanku oboljenja- ako je životinja stalno pod stresom, ako joj je dosadno i ako je izolovana iz okoline počinje učestalo da liže mesto na koži. Psi koji su vezani na lancu ili su u…\nŠta kada se pas upiški iz straha\nZašto psi odmahuju glavom?\n8 korisnih koraka: Kako da pomognete psu koji hrče?